title: The Originals II

text: The Originals II on hard rock -yhtye Kissin kokoelma-albumi. "The Originals II" sisältää yhtyeen kolme albumia: "Destroyer" (1976), "Rock and Roll Over" (1976) ja "Love Gun" (1977). Kokoelma on julkaistu Japanissa 25. maaliskuuta 1978. Levyllä soittivat Gene Simmons, Paul Stanley, Ace Frehley ja Peter Criss.


title: The Originals II

text:
A-puoli
B-puoli


title: Bad Homburg vor der Höhe

text: Bad Homburg vor der Höhe (lyhyemmin "Bad Homburg") on kaupunki Saksan Hessenin osavaltiossa. Kaupunki on piirikuntansa keskuskaupunki ("Kreisstadt"). Vuoden 2011 väestönlaskennassa siellä oli 51 370 asukasta. ja pinta-alaltaan se on 51,14 neliökilometrin suuruinen. Asukastiheys kaupungissa on noin 1015 as./km². Kaupunki on jaettu kuuteen eri kaupunginosaan: Innenstadt, Dornholzhausen, Gonzenheim, Kirdorf, Ober-Erlenbach ja Ober-Eschbach.


title: Bad Homburg vor der Höhe

text: Homburgin, nykyisen Bad Homburgin, kaupunki mainittiin ensimmäisen kerran tekstissä vuonna 1180. Kaupankäyntioikeudet se sai vuoden 1330 tienoilla. 1800-luvulla kaupunki alkoi niittää mainetta kylpyläkaupunkina Elisabeth-lähteen löydyttyä. Rautatieyhteys "Homburger Bahn" Frankfurt am Mainin kaupunkiin avattiin vuonna 1860. Vuonna 1888 Bad Homburgista tuli Saksan keisarin Vilhelm II:n kesäresidenssi.


title: Bad Homburg vor der Höhe

text: Kaupungin nimi juontuu Hohenbergin linnan nimestä.


title: Kirstie Alley

text: Kirstie Louise Alley (s. 12. tammikuuta 1951, Wichita, Kansas) on yhdysvaltalainen televisio- ja elokuvanäyttelijä.


title: Kirstie Alley

text: Alley nousi kuuluisuuteen tilannekomediasta "Terveydeksi", jossa hän näytteli vuodet 1987–1993. Hän voitti roolistaan niin Emmyn kuin Golden Globenkin. Hänen muita tunnettuja ja Suomessakin nähtyjä tv-sarjoja ovat "Veronican salaisuudet" (1997–2000) ja hänen paino-ongelmilleen nauranut televisiosarja "Fat Actress" (2005), sekä tositelevisiosarja "Elämää suurempi Kirstie Alley".


title: Kirstie Alley

text: Alley tuli vuonna 2010 toiseksi sarjan "Tanssii tähtien kanssa" alkuperäisversiossa, ja hänet kutsuttuun sarjan "all stars"-versioon 2012.


title: Kirstie Alley

text: Elokuvista Alley muistetaan parhaiten luultavasti kolmesta komediaelokuvasta John Travoltan kanssa: "Hei, kuka puhuu" (1989), "Hei, kuka puhuu myös" (1990) ja "Hei, kuka puhuu nyt" (1993). Hänen muita tunnettuja elokuvia ovat "" (1982), "Sokea todistaja" (1984), "Tarkoituksena tappaa" (1988) ja "Vaarallinen syrjähyppy" (1990). Urastaan Kirstie on saanut tähden Hollywood Walk of Famelle.


title: Kirstie Alley

text: Alley on ollut kerran naimisissa Parker Stevensonin kanssa vuodet 1983–1997; avioliitosta jäi kaksi adoptoitua lasta. Alley on myöhemmin käsitellyt sarjassaan "Elämää suurempi Kirstie Alley" elämäänsä Hollywoodissa kahden teinin yksinhuoltajana.


title: Kirstie Alley

text: Alley on myös yksi Hollywoodin tunnetuimpia skientologeja, joiden ylläpitämän Narconon-huumeistakuntoutusmenetelmän avulla Alley pääsi irti kokaiiniriippuvuudestaan. Hän on myös kirjoittanut kirjan laihduttamisesta. Vuonna 2010 Alley toi julkisuuteen oman laihdutustuotteen.


title: Kirstie Alley

text: Britannian julkkis Big Brother, 2018


title: Heidi Baader-Nobs

text: Heidi Baader-Nobs (s. 5. joulukuuta 1940, Delémont) on sveitsiläinen säveltäjä. Hän kouluttautui alun perin opettajaksi.


title: Heidi Baader-Nobs

text: Baader-Nobs opiskeli sävellystä ja musiikinteoriaa Baselissa Robert Suterin ja Jacques Wildbergerin johdolla. Hänen varhaiset teoksensa ovat sarjallisia.


title: Hasmik Papian

text: Hasmik Papian (, s. 1961, Jerevan) on armenialainen sopraano.


title: Hasmik Papian

text: Papian opiskeli Jerevanissa viulunsoittoa ja laulamista. Pian Armenian kansallisoopperan -debyyttinsä jälkeen hänet kutsuttiin Saksaan. Kansainvälisen uransa aikana hän on esiintynyt mm. Metropolitan-oopperassa, La Scalassa ja Wienin valtionoopperassa.


title: Hasmik Papian

text: Papianin tunnetuimpiin rooleihin kuuluu Vincenzo Bellinin "Norma". Bellinin lisäksi hänen tulkitsemiensa säveltäjien joukkoon kuuluvat muiden muassa Wolfgang Amadeus Mozart, Georges Bizet ja Giuseppe Verdi.


title: Hasmik Papian

text: Papian asuu nykyisin Wienissä, Itävallassa. Hänellä on myönnetty Armenian kansantaiteilijan arvo.


title: Della Reese

text: Della Reese (6. heinäkuuta 1931 Detroit, Michigan – 19. marraskuuta 2017 Kalifornia) oli yhdysvaltalainen Emmy-palkittu näyttelijä ja Grammy-palkittu laulaja. Hän aloitti uransa 1950-luvulla jazzlaulajana, josta hänet muistetaan hyvin laululla ”Don’t You Know”. Myöhemmällä uralla hänestä tuli näyttelijä, ja hänet muistetaan parhaiten televisiosarjasta "Enkelin kosketus". Hän toimi myös "Understanding Principles for Better Living Church" -nimisen kirkkojärjestön johtajana Los Angelesissa, Kaliforniassa.


title: Vieraanvaraisuus

text: Vieraanvaraisuus tarkoittaa sitä, että ottaa asumukseensa tai tiloihinsa vieraita, ja on heitä kohtaan ystävällinen, avulias ja vastaanottavainen. Vieraanvaraisuuteen kuuluu esimerkiksi tervehtiminen, kestitseminen, yhteinen ajanvietto ja yösijan antaminen tarvittaessa. Eri kulttuureissa ja ryhmillä on erilainen vieraskulttuuri.


title: Kalevi Sarkalahti

text: Kalevi ”Monni” Sarkalahti (s. 15. toukokuuta 1950) on entinen koripalloilija ja lajin kaikkien aikojen menestyneimpiä suomalaisia. Vuonna 1973 Phoenix Suns varasi hänet NBA-liigaan 13. kierroksella kaikkien aikojen toisena suomalaisena Kari Liimon jälkeen. Hän ei kuitenkaan koskaan pelannut Pohjois-Amerikan ammattilaissarjassa. Ennen NBA-varaustaan, vuosina 1969–1973, Sarkalahti pelasi USA:n yliopistosarjoissa Brigham Youngin yliopiston (BYU) joukkueessa.


title: Kalevi Sarkalahti

text: Hän on pelannut SM-sarjassa (vuosina 1966–1983) 14 kautta ja 286 runkosarjaottelua, joissa tehnyt 5 944 pistettä keskiarvolla 20,8. Yhden ottelun piste-ennätys on 41. Hän on ylimmällä sarjatasolla edustanut kasvattajaseuraansa HKT:tä, Playboysia, Playhonkaa ja Torpan Poikia. Sarkalahti on voittanuit viisi Suomen mestaruutta kuten myös viisi cup-mestaruutta.


title: Kalevi Sarkalahti

text: Sarkalahti on pelannut 143 miesten maaottelua, joissa on tehnyt 2 352 pistettä keskiarvolla 16,4. Maaottelujen piste-ennätys hänellä on 35 Espanjaa vastaan vuodelta 1972. EM-lopputurnauksessa Sarkalahti pelasi 1977. Kisojen avausottelu Belgiaa vastaan oli hänen sadas maaottelunsa. Hänet on valittu Urheilutoimittajain Liiton äänestyksessä neljästi Suomen parhaaksi koripalloilijaksi, vuosina 1972, 1974, 1975 ja 1976.


title: Kalevi Sarkalahti

text: Koripallouran jälkeen ”Monni” Sarkalahti teki pitkän mainostoimistouran Takapirussa, Tehomainoksessa ja SEKissä, josta jäi eläkkeelle helmikuussa 2012.


title: Lilo & Stitch (televisiosarja)

text: Lilo & Stitch ("Lilo & Stitch: The Series") on Lilo & Stitch -elokuviin perustuva animaatiosarja, jota esitetään Disney Channelilla. Lähes jokaisen sarjassa esitettävän jakson juoni perustuu siihen, että uusi koe aktivoidaan ja joka aiheuttaa enemmän tai vähemmän kaaosta Havaijilla, jolloin Lilo ja Stitch nappaavat kokeen. Sarja on jälkiäänitetty suomeksi. Sarja eroaa muista Disneyn animaatioista sillä tavalla, että siinä esiintyy useassa jaksossa henkilöitä muista Disneyn animaatiosarjoista (kuten Proudin perhe, Disneyn Välitunti, Amerikan lohikäärme ja Kim Possible). He auttavat Liloa ja Stitchiä vangitsemaan jaksoissa esiintyviä koekappaleita. Yhdestä animaatiosarjasta olevat henkilöt esiintyvät vain yhdessä jaksossa. Ilmeisesti ensimmäisestä elokuvasta Leroy & Stitch - elokuvaan kuluu kolme vuotta koska sarjan päätösjaksossa eli kyseisessä elokuvassa Lilo toteaa pitäneensä Stitchille antamaansa korua sukassa kolme vuotta.


title: Lilo & Stitch (televisiosarja)

text: Lilo on havaijilainen tyttö, joka harrastaa hulaa. Hänen siskonsa on nimeltään Nani ja hänen koiransa nimi on Stitch. Lilo ei pidä Mertle-tytöstä, ja he kinastelevat koko ajan. Ikä on noin 7-8 vuotta. Lilo on joutunut jossakin jaksossa arestiin, useimmiten riiteltyään Mertlen kanssa (Lilon "arkkivihollinen"). Lilo esiintyy jokaisessa jaksossa.


title: Lilo & Stitch (televisiosarja)

text: Nani on Lilon sisko. Hän työskentelee surffilautojen vuokraajana. Hän on iältään noin 20-vuotias.


title: Lilo & Stitch (televisiosarja)

text: Stitch on sininen avaruuskoemutantti, jota Lilo väittää maan päällä koiraksi. Stitchillä on suunnattomat voimat ja hän myös käyttää niitä. Hän voi kasvattaa itselleen toiset kädet, terät selkäänsä ja "tuntosarvet". Stitch on koe 626 ja tuhoutumaton. Stitch pystyy kiipeilemään katossa ja seinissä. Hän on myös vahva ja voittaa melkein aina, mutta hän puolustaa perhettään sekä vähäosaisia. Stitch usein myös raivostuu monesti Mertlen sarkastisesta käytöksestä eikä tämä siksi pidä itsekään Mertlestä Lilon tavoin. Stitchin ainoa pelko on vesi, koska hänen molekyylinsä painavat. Stitch näkyy jokaisessa jaksossa.


title: Lilo & Stitch (televisiosarja)

text: Jumba on ilkeä nero, joka loi Stitchin ja kaikki muut 625 koetta ja Lilon ja Stitchin tehtävänä on napata ne. Jumban rooli tarinoissa on lähes aina sama; Hän esittelee koekappaleen toimintoja lyhyesti, antaa apuvälineitä Lilolle ja Stitchille ja muutamissa poikkeuksissa myös itse osallistuu kokeiden nappaamiseen/hyväksi muuttamiseen. Jumba ei tee enää ilkeitä kokeita (paitsi 627 samannimisessä jaksossa Stitchin tultua itsekkääksi). Jumballa on neljä silmää ja hän esittää usein Nanin ja Lilon setää.


title: Lilo & Stitch (televisiosarja)

text: Pleakley on naamioitunut maan naiseksi, mutta hän on oikeasti miespuolinen avaruusolento. Hän esittää Nanin ja Lilon tätiä. Pleakleylla on vain yksi silmä ja kolme jalkaa. Hän pitää eniten siivoamisesta, kokkailusta ja käsitöistä.


title: Lilo & Stitch (televisiosarja)

text: Seireeni (eng. Angel) on pinkki tyttöpuolinen avaruuskoemutantti, jolla on samat erikoiskyvyt kuin Stitchillä ja Reubenilla. Hänellä on myös laulutaito muuttaa pahoiksi ja takaperin hyviksi. Hän on koe 624 ja ilmeisesti tuhoutumaton, joskaan hänen toimintojaan ei juuri sarjassa esitetä. Stitch on luultavasti rakastunut häneen ja vähän myöhemmin Seireeni rakastui Stitchiin ja Sotkun kanssa pelastamisen jälkeen hän asuu Stitchin kanssa tyttöystävänä Lilon luona. Sen eng. ääninäytteli Tara Strong ja suom. Katja Aakkula.


title: Lilo & Stitch (televisiosarja)

text: Gantu on Lilon ja Stitchin vihollinen, joka yrittää aina ottaa kokeita, mutta Lilo ja Stitch aina estävät sen. Gantu on suurikokoinen. Lilo ja Stitch sanovat häntä hainaamaksi, koska hänen päänsä muistuttaa hieman hain naamaa. Gantu on kömpelö ja onnistuu erittäin harvoin aikeissaan (jotka nekin epäonnistuvat sarjan kulussa). Vaikka Gantu on Tohtori Hamsterin palkollinen, hän ei ilmeisesti ole kovin uskollinen johtuen siitä, että muutamassa jaksossa hän käyttää Hamsterin noloja tilanteita hyväkseen, tai kapinoi häntä vastaan.


title: Lilo & Stitch (televisiosarja)

text: Tohtori Johannes von Hamsteri Lilon ja Stitchin vihollinen, joka on lähes koko sarjan ajan vankilassa. Gantu on hänen palkollisensa. Useassa jaksossa Hamsteri haukkuu Gantua tämän epäonnistuttua nappaamaan koekappaleita, joilla Hamsteri aikoo paeta vankilasta ja valloittaa Galaksin. Muutamassa jaksossa Hamsteri nähdään myös Maassa, vaikka hän ei varsinaisesti koskaan taistele Stitchin kanssa (eräässä jaksossa hän tosin käyttää Mertle - tyttöä hyväkseen) . Vaikka Gantu on Tohtori Hamsterin palkollinen, hän ei ilmeisesti ole kovin uskollinen johtuen siitä, että muutamassa jaksossa hän käyttää Hamsterin noloja tilanteita hyväkseen, tai kapinoi häntä vastaan.


title: Lilo & Stitch (televisiosarja)

text:
Koekappaleet ovat Stitchin serkkuja. Kokeita ajavat takaa Gantu, Lilo ja Stitch. Lähes kaikilla kokeilla on aluksi joku ilkeä toiminto esimerkiksi muuttua mustaksi aukoksi taikka muuttaa kaikki näkymättömäksi. Kuitenkin Lilo ja Stitch opettavat ne hyviksi ennen kuin etsivät niille hyvän kodin. Kokeita on 626 (myös 627 ja 628 jota ei ole koskaan näytetty) . Koekappaleissa on 6 eri sarjaa ja niillä on samantyyliset kyvyt (muutamia poikkeuksia löytyy) . 0- alkuiset ovat ns. "kotiapulaisia". Ne voivat esimerkiksi sotkea ja tehdä muuta tuhoa. Jotkut tuhoavat esim. siivousvälineilä.
Koekappaleet kuuluvat Lilon ja Stitchin perheeseen eli havaijiksi ohanaan.


title: Lilo & Stitch (televisiosarja)

text: Reuben (625) (lausutaan Suomessa "Ruben") on Gantun luona asustava koe, ja Stitchin läheisin serkku. Reubenin erikoiskyvyt ovat samat kuin Stitchillä, hän ei vain käytä niitä. Reuben ei juuri muuta teekään kuin valmista erilaisia voileipiä, ja ne ovat hänen suurin intohimonsa. Hän on laiska, eikä usein kiinnitä huomiota vaikka Stitch tulisi Gantun alukseen esim. hakemaan varastettuja kokeita takaisin!


title: Lilo & Stitch (televisiosarja)

text: David on Lilon kaveri ja ilmeisesti Nanin poikaystävä. David surffailee paljon aalloissa. Eräässä jaksossa Lilo haluaa, että David ja Nani menisivät naimisiin perhekuvaa varten. Lilo toivoo että David olisi maailman viisain mies, jotta Nani haluaisi mennä tämän kanssa naimisiin. Eräs koekappale 267 on sellainen joka toteuttaa toiveet, ja se tekee Davidista maailman älykkäimmän. Älykkyys ei kuitenkaan ole ihan OK juttu - Davidista tuli ärsyttävästi puhuva, rillejä käyttävä nörtti. Lopulta kuitenkin David saadaan entiselleen.


title: Lilo & Stitch (televisiosarja)

text: Mertle harrastaa myös hulaa kuten Lilokin. Mertle ei pidä Lilosta eikä hänen kummallisesta koirasta ja sen tyhmistä serkuista ja sanoo joskus Liloa oudoksi. Mertle luulee niin kuin muutkin, että Stitch on koira (mutta mitä todennäköisemmin Mertle tietää Stitchin olevan muu kuin koira. Stitch on pelastanut Mertlen hengen useassakin jaksossa. Mertle ei myönnä tätä ystäviensä tähden). Mertlen koira Fifi on oikeasti Stitchin serkku 007. Mertle on hyvin suosittu ja kaikki kokoontuvat aina hänen ympärilleen. Mertle sanoo Liloa aina oudoksi tytöksi. Hänellä on punaiset hiukset ja silmälasit. Hänellä on ystäviä kuten Yuki, Elena ja Teresa, jotka seuraavat häntä minne tahansa (muutamissa jaksoissa nämä kyllä kapinoivat Mertleä vastaan). Ikä 7-9v.


title: Lilo & Stitch (televisiosarja)

text: Victoria on Lilon uusi ystävä joka muutti perheen kanssa Havaijiin mistä kerrotaan eräässä jaksossa. Samassa jaksossa hän joutuu osalliseksi koekappaleen 277 nappaamisen ja koska hän luulee sen olevan mutta tosi asiassa räkävampyyri (kuten moni muukin), hän päättää tuhota sen ja liittoutuu kaupassa tapaamansa Gantun kanssa tietämättä tämän todellisista aikeista. Myöhemmin hän saa koekappaleystävän 277 Snuuttiksen kun hän pelasti sen Gantulta.


title: Nathaniel Culverwel

text: Nathaniel Culverwell (myös "Nathanael", "Culverwell") (1619–1651) oli englantilainen Cambridgen platonisteihin lukeutunut filosofi, teologi ja kirjailija. Hän oli kotoisin Middlesexistä ja opiskeli Cambridgen yliopiston Emmanuel Collegessa.


title: Nathaniel Culverwel

text: Culverwelin pääteos oli "An Elegant and Learned Discourse of the Light of Nature" (usein "Light of Nature", 1652), joka koostui vuosina 1645–1646 annetuista luennoista. Se pyrki löytämään keskitien järjen ja uskon välillä luonnollisen lain avulla.


title: Timo Saarelainen

text: Timo Saarelainen (s. 23. elokuuta 1960) on suomalainen kilpauransa päättänyt koripalloilija. Hän aloitti lajin kymmenvuotiaana Pohjois-Haagan NMKY:n koripallokerhossa. Saarelainen lähti Yhdysvaltoihin opiskelemaan Brigham Young Universityyn ja pelaamaan koripalloa. Hän oli kolmas NBA:han varattu suomalainen pelaaja; Helsingin NMKY:n kasvatti oli Los Angeles Lakersin viidennen kierroksen varaus . Hän pääsikin tavoittelemaan ammattilaissopimusta mutta putosi viimeisten joukossa Lakersin lopullisesta kokoonpanosta. Sittemmin Saarelainen on asettunut asumaan Utahiin. Saarelainen asuu Yhdysvalloissa ja omistaa mainostoimiston Utahin St. Georgessa, suositussa golf-kaupungissa Utahin ja Arizonan rajalla noin 180 km Las Vegasista pohjoiseen.


title: Henry More

text: Henry More (12. lokakuuta 1614 Grantham, Lincolnshire – 1. syyskuuta 1687 Cambridge) oli englantilainen filosofi, teologi ja runoilija, joka kuului Cambridgen platonisteihin.


title: Henry More

text: More varttui kalvinistisessa kodissa, mutta hänestä tuli anglikaani jo nuorena. Hän opiskeli Cambridgen yliopiston Christ’s Collegessa, missä hän kohtasi platonisteja kuten John Worthingtonin.


title: Henry More

text: Ajattelussaan More suosi aluksi skeptisyyttä, mutta kallistui myöhemmin uusplatonismiin. Hän sai vaikutteita myös "Theologia Germanicasta". Hän edustaa Cambridgen platonismin mystisempää ja teosofisempaa puolta.


title: Mongul

text: Mongul on avaruusolio ja superroisto DC Comics -universumissa ja supersankari Teräsmiehen vihollinen. Mongul teki ensiesiintymisensä DC Comics presents lehden sarjoissa ja todellinen tunnettu esiintyminen oli Superman Annualin numerossa 11. Mongul esiintyi myös ensi kerran animaationa sarjassa "Justice League".


title: Mongul

text: Mongul oli tyrannijohtaja Sotamaailmassa, joka oli keinotekoinen satelliitti. Se kulki ympäri galaksia ottamalla kiinni orjia heidän gladiaattorimaiselle taisteluareenalle. Teräsmies joutui Sotamaailmaan, kun eräs orja-alus kaappasi hänet. Mongul laittoi myös Teräsmiehen taistelemaan Sotamaailman parhaimmasta päästä olevaa taistelijaa Draagaa vastaan. Teräsmies voittaa Draagan, mutta kieltäytyy tappamasta häntä, jonka myötä Mongul päättää taistella itse Teräsmiestä vastaan. Hän käytti apunaan jalokiviä, joiden avulla Mongul kykeni saamaan ylilyönnin Teräsmiehestä, mutta Cleric teleporttasi Teräsmiehen pois taistelusta. Tämän jälkeen Sotamaailman asuttomat alkoivat kapinoida heidän vihattua hallitsijaansa vastaan. Myöhemmin Draaga kykeni kukistamaan Mongulin saatuaan selville hallitsijansa jalokivien heikkouden. Draagasta tuli näin Sotamaailman uusi hallitsija ja Mongul joutui pakenemaan vannoen samalla kostoa.


title: Mongul

text: Mongul pakeni pienelle planeetalle, jonka hän kykeni valloittamaan pienen kannattaja määränsä sekä Sotamaailman teknologian avulla. Samassa planeetassa Mongul tapasi Teräsmiehen kyborgin, joka tunnisti Mongulin vihan Teräsmiestä kohtaan. Kyborgi lupasi Mongulille uuden Sotamaailman hallittavaksi, mutta hän ei ollut vielä valmis, jonka myötä Kyborgi pakotti Mongulin palvelukseen. Hän otti suuren aluksen ja suuntasi kohti maaplaneettaa saapuen Coast Cityyn, jossa Mongul tuotti verilöylyn tappaen 77 tuhatta ihmistä. Seuraavaksi hän lähetti työläisiä aluksestaan rakentamaan itselleen pääkaupunkia. Samalla Mongul odottaa sopivaa tilaisuutta pettää kyborgi, joka tulee hänen epäonnistuessaan hyökätä ohjuksineen Metropolisiin, juuri kuolleista heränneen Teräsmiehen, Teräksen ja Teräspojan vuoksi. Mongul käskytti joukkojaan varasuunnitelmaan, samalla kun hän itse otteli Teräsmiestä ja Terästä vastaan Metropolisin keskustassa tuntien samalla vahingoniloa suunnitelmansa toteutumisen myötä. Kyborgin saapuessa paikalle hän saa vastaansa Teräksen, joka kykenee pysäyttämään moottorin, jonka avulla maapallo voisi siirtyä pois kiertoradaltaan ja tuhoutua palasiksi, mikäli moottori käynnistyisi. Teräs lopulta onnistuu pysäyttämään sen, samalla kun voimaton Teräsmies ja Terästyttö taistelevat Mongulia vastaan. He eivät kuitenkaan kykene päihittämään Mongulia, joka laittaa kaksikon hyvin äkkiä matalaksi. Kyborgin tietäessä Mongulin pettäneen hänet se päästää Vihreän Lyhdyn (Hal Jordan) kaupunkiin päästäkseen Mongulista eroon. Vihreä Lyhty hyökkää nopeasti Mongulin kimppuun, mutta sen ihon ollessa keltainen Vihreä Lyhty ei kykene hyökkäämään häntä kohti voimasormuksellaan. Vihreä Lyhty kykenee siitä huolimatta päihittämään Mongulin ja lähettämään tämän vankilaan.


title: Mongul

text: Vankilassa Mongul osoittautuu olevan hankala vanki pidettäväksi ja hän onnistuu karkaamaan vankilassa vellonneen mellakan ansiosta. Hautoessaan kostoa Vihreälle Lyhdylle Mongul matkaa kohti Yhdysvaltojen Länsi-rannikkoa välittämättä siitä, että Hal Jordan ei ole enää se Vihreä Lyhty, joka päihitti hänet. Mongul taistelee uutta Vihreää Lyhtyä Kyle Rayneria vastaan ja yllättyy täysin, kun tämän voimasormus kykenee vahingoittamaan häntä. Teräsmiehen avulla Vihreä Lyhty kykenee päihittämään Mongulin ja palauttamaan hänet takaisin vankilaan. Karkaessaan uudestaan vankilasta Mongul päättää vain lähteä pois maapallolta, mutta tällä kertaa Salama pysäyttää hänet. Mongul jumittui maapallolle josta hän oli raivoissaan. Mongul sai kuitenkin tarjouksen poistua maapallolta, kun paholainen nimeltä Neron tarjosi hänelle suurta voimaa ja mahdollisuutta todelliseen menestykseen. Mongul kuitenkin raivostui tarjouksesta, josta hän päätteli olevansa epäonnistuja ja hyökkäsi paholaisen kimppuun kuollen kuitenkin sen käsittelyssä.


title: Mongul

text: Mongul esiintyi ensi kerran animaatiossa helmikuussa 2002 Justice League -animaatiosarjassa ja myöhemmin myös Justice League Unlimitedissa.


title: Mongul

text: Ensimmäisessä kaksiosaisessa jaksossaan "Warworld" hänet oli kuvailtu ja esitetty juuri kuten sarjakuvissa. Hän oli Sotamaailman hallitsija, joka pakotti orjia tappelemaan toisiaan vastaan. Mongulilla oli myös suuri lasertykki, jonka avulla hän tuhoaisi orjan kotiplaneetan mikäli tämä ei suostuisi taistelemaan. Teräsmiehen joutuessa Sotamaailmaan yhdessä Marsilaisen ihmismetsästäjän kanssa heistä marsilainen onnistuu pakenemaan ja Teräsmies kaapataan Sotamaailman taistelu areenalle. Teräsmies ei aluksi suostu taistelemaan, mutta pian jouduttuaan areenalle hän saa vastaansa pitkään mestarina olleen Draagan. Teräsmies päihittää Draagan, mutta ei suostu tappamaan häntä, joka saa Mongulin raivostumaan. Mongul ehdottaa Teräsmiehelle ottelevansa tätä vastaan ja mikäli hän häviäisi Teräsmiehelle Mongul tuhoaisi Draagan kotiplaneetan. Oikeuden Puolustajat saapuivat myös paikalle löydettyään Sotamaailman ja onnistuivat pysäyttämään suuren lasertykin marsilaisen ihmismetsästäjän ansiosta. Samalla Teräsmies pähitti Mongulin ja antoi Draagan viimeistellä voittonsa, jonka myötä he kehottivat Draagan tulemista uudeksi johtajaksi.


title: Mongul

text: Mongul palasi vielä Justice League Unlimitedissa, jolloin Teräsmies vietti syntymäpäiväänsä. Hän lähetti salakavalasti kasvin nimeltä Musta-armo. Se oli ulkoavaruudesta tullut kasvi, joka kykeni kiinnittämään itsensä henkilöön ja antaa heidän elää syvimmän unelmansa unta. Batman ja Ihmenainen saapuivat paikalle ja joutuivat saman tien taistelemaan Mongulia vastaan. Ihmenainen yritti päihittää Mongulia, kun sillä välin Batman yritti irrottaa kasvia Teräsmiehestä. Ihmenaisesta ei ollut vastusta Mongulille, joka pian sai ärsyyntyneen Teräsmiehen vastaansa Batmanin onnistuessa irrottamaan kasvin hänestä. Teräsmies tappeli Mongulia vastaan tunteet pinnassa, joka oli aiheuttaa hänelle kohtalokkaan seurauksen, mutta Ihmenainen heitti Mongulin päälle tämän itse antaman kasvin. Se lähetti Mongulin omaan iloiseen fantasiamaailmaan.


title: Mongul

text: Mongulilla oli pienirooli vuonna 2009 elokuvassa , jossa se oli yhdessä Solomon Grundyn kanssa Gorilla Groddin mielenhallinnassa. Hän taisteli Teräsmiestä vastaan, mutta ei kyennyt voittamaan häntä.


title: Gabès (kuvernoraatti)

text: Gabès () on yksi Tunisian 24 kuvernoraatista. Se sijaitsee Etelä-Tunisiassa Välimeren rannikolla ja sen pääkaupunki on Gabès. Kuvernoraatissa on 374 300 asukasta (vuonna 2014) ja sen pinta-ala on 7 175 neliökilometriä.


title: Karnobat

text: Karnobat () on kaupunki Bulgariassa, Burgasin alueella. Kaupungin asukasluku on 18 456 (2011). Sen 806 km²:n maa-alasta 87,37 prosenttia on maanviljelyssä, 9,81 prosenttia metsää ja 2,82 prosenttia asuinaluetta.


title: Karnobat

text: Seutu on ollut asuttua jo kivikaudella. Antiikin aikana ja keskiajalla asutus on ollut runsasta. Ensimmäinen kirjallinen tieto Karnobatista on vuodelta 1153. Maantieteilijä Abu Abdillah Muhammad al-Idrisi mainitsee sen teoksessaan "Geografia". Kaupungin nimi on aikojen kuluessa vaihdellut kirjoitettu vaihtelevasti Karinovassa, Karinabad, Karnovo jne. 1800-luvulta alkaen se ollut seudun hallinnollinen, taloudellinen ja kaupallinen keskus, ja siellä on järjestetty vuosittain markkinat.


title: Keskeneräinen sinfonia

text: Keskeneräinen sinfonia voi viitata useisiin taidemusiikin säveltäjien eri syistä keskeneräisiksi jättämiin teoksiin. Nimityksen esikuvana on Schubertin keskeneräinen sinfonia.Muita merkityksiä:


title: Paavo A. Viding

text: Paavo Aleksanteri Viding (7. maaliskuuta 1899 Jääski – 17. elokuuta 1965 Helsinki) oli agronomi, pääjohtaja ja Maalaisliiton ministeri.


title: Paavo A. Viding

text: Viding toimi Itä-Suomen Raakasokeritehdas Oy:n toimitusjohtajana ja myöhemmin SOK:n pääjohtajana.


title: Paavo A. Viding

text: Maalaisliittoa edustanut Viding oli II maatalousministerinä ja II sisäasiainministerinä Pekkalan hallituksessa 1946–1948.


title: Atomikallo

text: Atomikallo on nimi kahdelle superroistolle DC Comics universumissa.


title: Atomikallo

text: Oppilas Joseph Martiniin iski säde joka antoi hänelle yliluonnolliset voimat. Myöhemmin kun joukko rikollisia hyökkäsi hänen kimppuunsa hän sai iskun päähänsä ja hän otti "Atomikallon" puvun joka oli sankari vanhasta elokuvasta. Hän sai myös valtavan annoksen säteilyä mutta myöhemmin hän keksi tavan muuttaa sen energiasäteiksi. Hän taisteli Teräsmistä vastaan koska hän luuli että hän oli elokuvan roisto ja Lois Lanen johon hän rakastui.


title: Atomikallo

text: Hän myöhemmin menetti osan voimistaan demoni Neronille. Joseph yritti toimia jäljellä olevilla voimillaan supersankarina mutta ilmaantui enemmän rikollisena.


title: Mamman Vatsa

text: Mamman Jiya Vatsa (3. joulukuuta 1940 – 5. maaliskuuta 1986) oli nigerialainen poliitikko, sotilasarvoltaan kenraalimajuri. Hän toimi maataan hallinneen sotilasneuvoston jäsenenä ja liittovaltion pääkaupungin (Abujan) asiain ministerinä. Kenraalimajuri Ibrahim Babangidan johtama hallitus teloitutti hänet syytettynä sekaantumisesta vallankaappaushankkeeseen.


title: Mamman Vatsa

text: Mamman Vatsa oli myös lahjakas runoilija ja kirjailija. Häneltä on julkaistu kahdeksan aikuisten- ja yksitoista lastenrunokokoelmaa. Hän käsitteli teoksissaan tavallisten ihmisten elämää esimerkiksi pidgin-kielisessä kokoelmassaan "Tori for geti bow leg" (1981), hausankielisessä kulttuurillisessa kuvakirjassaan "Bikin Suna" ja kuvitetussa tarinakirjassaan "Stinger the Scorpion" (1979). Vatsa edisti ja tuki taiteita maassaan muun muassa järjestämällä kirjoittamistyöryhmiä sotilastovereilleen ja näiden lapsille, ja sai heidän teoksiaan julkaistuiksi. Hän myös avusti Children's Literature Association of Nigeriaa (Nigerian lastenkirjallisuusyhdistys) lahjoituksin, rakennutti Association of Nigerian Authorsille (Nigerian kirjailijayhdistys) kirjailijakylän ja isännöi sen vuosittaisia konferensseja.


title: Cicapo

text: Cicapo (myös Kikapo, Kikabo tai Picador-marssi) on paritanssi, jonka musiikin on säveltänyt Max Oscheit. Se on Suomessa yksi vanhojenpäivänä esitettävistä tansseista. Cicapon askelkuvio on melko yksinkertainen, miehet ovat yleensä sisä- ja naiset ulkoringissä.


title: Ingelstorpin kirkko

text: Ingelstorpin kirkko () on kirkkorakennus Ystadin kunnassa, Ruotsin Skånen läänissä. Kirkon suunnittelusta ja rakentamisesta on vastannut rakennusmestari N. Andersson. Nykyinen kirkko on vuodelta 1872, mutta paikalla on sijainnut kirkkorakennus myös aiemmin. Vanhan kirkon purkamisen yhteydessä omaiset veivät hautakivet pois ja niitä on edelleen jäljellä monissa paikoissa Ingelstorpin kylässä.


title: Emily Loizeau

text: Emily Loizeau (s. 7. helmikuuta 1975) on ranskalainen laulaja. Hänen debyyttialbuminsa "L'autre bout du monde" julkaistiin vuonna 2006.


title: Emily Loizeau

text: Loizeau on opiskellut lapsena klassista musiikkia, mutta päätti vasta myöhemmin tehdä laulamisesta itselleen uran. Hän on soittanut pianoa 5-vuotiaasta.


title: Patricia Kaas

text: Patricia Kaas (5. joulukuuta 1966 Forbach, Lorraine) on ranskalainen laulaja. Kaas on yksi Ranskan musiikkihistorian menestyneimpiä naislaulajia ja hänen musiikkityylinsä on hienoinen sekoitus chansonia, jazzia ja poppia. Häntä verrataan usein Celine Dioniin ja Lara Fabianiin. Kaas on myynyt kaikkiaan yli 16 miljoonaa levyä maailmanlaajuisesti. Hänen kolmas levynsä, "Je te dis vous", on saavuttanut suurimman kansainvälisen suosion, mm. Suomessa, Ruotsissa, Venäjällä, Saksassa, Sveitsissä, Hollanissa, Belgiassa, Kanadassa ja Koreassa.


title: Patricia Kaas

text: Vuonna 2002 Patricia nähtiin valkokankaalla romanttisessa komediassa: "And Now…. Ladies And Gentlemen". Hän näytteli jazzlaulajaa ja vastanäyttelijänä oli Jeremy Irons.


title: Patricia Kaas

text: Patricia Kaas syntyi joulukuun 5. päivä vuonna 1966 Forbachissa, Lorrainessa Ranskassa, lähellä Saksan rajaa ja on nuorin seitsemästä lapsesta (viisi poikaa ja kaksi tyttöä). Hänen isänsä, Joseph (kaivostyöntekijä) oli ranskalainen ja hänen äitinsä, Irmgard, saksalainen. Kaas varttui Stiring-Wendelissä, Forbachin ja Saarbrückenin välissä, lähellä Ranskan rajaa. Kuusivuotiaaksi asti, hän puhui saksalaista muretta. Hänen ranskalainen ja saksalainen perintönsä johti jatkuvaan kiinnostukseen parantaa näiden kahden maan välisiä suhteita.


title: Patricia Kaas

text: Äiti kannusti Kaasia laulajauralle jo varhaislapsuudesta lähtien. Kahdeksanvuotiaana Kaas osasi jo laulaa Sylvie Vartanin, Dalidan, Claude François'n ja Mireille Mathieun kappaleita, mutta myös englanninkielisiä kappaleita, kuten "New York, New York", erilaisissa pienemmissä tapahtumissa, kuten hänen veljensä häissä. Hän saavutti ensimmäisen suuren menestyksensä voittamalla poplaulukisan. Jo ensimmäinen esiintyminen osoitti Kaasin rikkoutuneen ja savuisen äänen, joka myöhemmin tuli johtamaan Édith Piafin ja Marlene Dietrichin vertailuihin.


title: Patricia Kaas

text: Kaas teki ensimmäiset aloitteensa musiikkialalla 13-vuotiaana, kun hän veljensä Egonin avulla allekirjoitti sopimuksen saarbrückenläisen klubin kanssa, nimeltä "Rumpelkammer". Kaas käytti peitenimeä "Pady Pax", jonka hän sai stiring-wendelsiläiseltä bändiltä "Pax Majorettes", jossa hän ja hänen siskonsa Carine olivat jäseniä. Seuraavien seitsemän vuoden aikana hän osallistui myös "Dob's Lady Killer"-nimiseen bändiin. Kuusitoistavuotiaana, hän työskenteli mallina eräässä mallitoimistossa Metzissä. Kaasin ensimmäinen yritys lyödä itsensä läpi musiikkimaailmassa ei kuitenkaan onnistunut. Eräs tuottaja hylkäsi hänet väittämällä, että maailma ei tarvitse toista Mireille Mathieuta. Kaasin tuottaja oli tuolloin arkkitehti Bernard Schwartz, joka oli laulajattaren ensimmäinen suuri menestys.


title: Patricia Kaas

text: Vuonna 1985 19-vuotias Kaas sai vihdoin ensimmäisen laulunsa julki. Tämän takana ei ollut vähemmän kuin ranskalainen näyttelijä Gérard Depardieu. Schwartz näki Kaasin laulavan Rumpelkammerissa Saarbrückenissä ja esitteli hänet lauluntekijä François Bernheimille. Bernheim oli työskennellyt Kaasin kanssa ja vakuutti Depardieun tekemään laulajalle kappaleen. Depardieu valmisti siten Kaasin ensimmäisen singlen "Jalouse" (Suom: Mustasukkainen), jonka on kirjoittanut Bernheim ja Depardieun vaimo Elisabeth. EMI julkaisi sinkun, mutta kappale ei menestynyt kovinkaan hyvin. Tästä huolimatta Kaasin ja Depardieun välinen tapaaminen oli yksi tärkeimmistä tapahtumista laulajattaren "taiteellisen uran" alkuvaiheessa.


title: Patricia Kaas

text: Jalouse-kappaleen ja Bernheimin myötä ranskalainen lauluntekijä Didier Barbelivien tutustui Kaasiin. Hänen laulunsa "Mademoiselle chante le blues" (Suom: Neiti laulaa bluesia) oli Kaasin ensimmäisen suuri täysosuma. Sen julkaisi vuonna 1987 Polydor ja kappale nousi sijalle 7 Ranskan singlelistalla. Seuraavana vuonna nauhoitettiin Kaasin toinen single "D'Allemagne" (Suom: Saksasta), jonka on kirjoittanut Barbelivien ja Bernheim.


title: Patricia Kaas

text: Pian sen jälkeen julkaistiin Kaasin ensimmäinen albumi "Mademoiselle chante ..." Se pysyi sijalla 2 Ranskan albumilistalla kaksi kuukautta, Top-10:ssä 64 viikkoa ja 118 viikkoa Top-100:ssa. Pian sen jälkeen levy myi kultaa Ranskassa (yli 100 000 myyty) ja kolmen kuukauden kuluttua platinaa (yli 350 000 myyty). Albumi myi myös platinaa Belgiassa ja Sveitsissä, ja kultaa Kanadassa. Yhteensä "Mademoiselle chante ..." on myynyt yli 3 miljoonaa kappaletta maailmanlaajuisesti. Samana vuonna Kaas voitti palkinnon Victoires de la musique-gaalassa, kategoriassa "vuoden uusi tulokas", joka on yksi Ranskan tärkeimpiä musiikkipalkintoja.


title: Patricia Kaas

text: Vuonna 1989 Kaas koki traumaattisen henkilökohtaisen kokemuksen, kun hänen äitinsä sairastui syöpään ja kuoli. Nallekarhu, jonka Kaas lähetti tukeakseen äidin kipuja, seuraa nykyään laulajaa ympäri maailmaa maskottina.


title: Patricia Kaas

text: Vuonna 1990 Kaas aloitti ensimmäisen maailmankiertueensa, joka kesti 16 kuukautta. Hän lauloi noin 750 000 fanille yli 196 konsertissa 12 maassa. Hän lauloi muun muassa päivittäin viikon ajan Olympiassa ja Zenithissä, jotka ovat Pariisin tunnetuimpia konserttisaleja. Konsertit myytiin loppuun neljä kuukautta ennen alkua. Kaas on myös antanut muita menestyksekkäitä konsertteja New Yorkissa ja Washington DCssä, USA:ssa. Kiertueen jälkeen "Mademoiselle chante ..." oli myynyt yli miljoona kappaletta Ranskassa ja saavutti timanttilevyn arvon. Kaas on myös saanut "Goldene Europa"-palkinnon, yksi Saksan suurimpia musiikkipalkintoja.


title: Patricia Kaas

text: Vuonna 1990 Kaas vaihtoi levy-yhtiötä entisestä Polydorista CBS/Sonyiin. Cyril Prieur ja Richard Walter yhtiöstä "Talent Sorcier" Pariisissa, alkoivat työskennellä laulajan johtajina vuodesta 1987 lähtien. Prieur ja Walter edistivät merkittävästi laulajan menestystä ja Kaas pitää heitä edelleen "perheenään".


title: Patricia Kaas

text: Uusi levy-yhtiö julkaisi "Scène de vie"-albumin (Suom: Kuvia elämässä) vuonna 1990. Se nousi Ranskan listaykköseksi ja pysyi siellä 10 viikkoa ja sai timanttiarvon, kuten "Mademoiselle chante ..." Laululla "Rose Kennedy" Kaas työskenteli jälleen Elisabeth Depardieun ja François Bernheimin kanssa. Tämä yhteistyö menestyi paremmin kuin "Jalouse" ja laulu nuosi sijalle 34 Ranskan singlelistalla. Laulu on omistettu Rose Kennedylle, Kennedy-klaanin matriarkka ja Yhdysvaltain presidentin John F. Kennedyn äiti.


title: Patricia Kaas

text: Myös "Scèn de vie"-kiertueella Kaas suoritti 210 konserttia 650 000 katsojan edessä 13 maassa, mukaan lukien Japani, Kanada ja Neuvostoliitto, jossa hän lauloi Moskovassa ja Leningradissa. Vuoden 1991 lopussa, Kaas julkaisi ensimmäisen live-albumin "Carnet de scène" (Suom: Muistoja), jonka kanssa hän saavutti suosiota omien fanipiirien ulkopuolella. 13 vuotta myöhemmin Sony julkaisi albumista myös live-DVD:n.


title: Patricia Kaas

text: Vuonna 1991 Kaas sai vielä kaksi kansainvälisesti tunnettua musiikkipalkintoa, World Music Awardin ja Bambin. Seuraavana vuonna hän oli kolmas kategoriassa "Paras kansainvälinen naislaulaja"" ECHO Awardsissa, Kölnissä, Cherin (joka sai ensimmäisen palkinnon), Tina Turnerin, Madonnan ja Whitney Houstonin rinnalla, neljä suurinta naisnimeä musiikkimaailmassa.


title: Patricia Kaas

text: Kaasin albumi "Je te dis vous" (Suom: Minä teitittelen sinua) oli hänen lopullinen läpimurtonsa kansainvälisellä musiikkialalla. (Ranskassa on tavallista teititellä vähemmän tuttuja henkilöitä, hyvien tapojen mukaisesti käyttämällä kohteliaisuusmuotoa "Te", mistä levyn nimi). Albumi myi 3 miljoonaa kappaletta 47 maassa, Suomi mukaan lukien. Robin Millar tuotti levyn Pete Townshendin "Eel Pie"-studiossa Lontoossa, Englannissa. Hän oli jo työskennellyt Saden ja Fine Young Cannibalsien kanssa. Yhdysvalloissa ja Isossa-Britanniassa levy julkaistiin nimellä "Tour de Charme" (ei saa sekoittaa hänen samannimisen live-levyn kanssa). Levyllä Kaas lauloi hänen ensimmäisen biisin saksaksi: "Ganz und Gar" (Suom: Todellakin). Levy sisältää myös kolme englanninkielistä kappaletta, mukaan lukien versio James Brownin laulusta "It's A Man's World". Brittiläinen rock-muusikko Chris Rea säesti Kaasia kitaralla kappaleissa "Out Of The Rain" ja "Ceux qui n'ont rien" (Suom: Ne, joilla ei ole mitään).


title: Patricia Kaas

text: "Je te dis vous" on Kaasin onnistunein albumi saksankielisessä maailmassa. Levy oli 2 viikkoa sijalla 11 ja pysyi 36 viikon ajan Top-100:ssa. Sveitsissä Kaas saavutti toisen sijan albumilistalla ja Ranskassa ensimmäisen sijan. Se oli hänen kolmas albumi, joka sai timanttiarvon. Kukaan muu ranskalainen naisartisti ei ollut pystynyt tekemään samaa ennen häntä. "Je te dis vous"-levy on kriitikoiden mielestä yksi parhaista nykyaikaisen chansonin albumeista, joissa ilmenevät tyylilajin tärkeimmät piirteet. "Il me dit que je suis belle"-singlellä (Suom: "Hän sanoo, että olen kaunis"), joka on Sam Brewskin (alias Jean-Jacques Goldmanin) käsialaa, Kaas saavutti toisen top-5 sijan Ranskassa. Remix-versio kappaleesta "Reste sur moi" (Suom: Pysy päälläni) nousi USA:n top-20 tanssilistalle.


title: Patricia Kaas

text: Uusi maailmankiertue kattasi 19 maata. Kaas oli ensimmäinen länsimainen laulaja, joka vieraili Hanoissa, Vietnamissa, Vietnamin sodan jälkeen ja hän kiersi muun muassa Etelä-Koreassa, Japanissa, Kambodžassa ja Thaimaassa. Kiertueella hän myös järjesti hyväntekeväisyyskonsertin Tšernobylissä 30 000 katsojan edessä. Kaiken kaikkiaan hän lauloi 750 000 katsojan edessä 150 konsertissa. Vuonna 1994 julkaistiin toinen live-albumi "Tour de Charme" (Suom: Viehättävä kiertue), joka "Carnet de scènen" tapaan muokattiin live-DVD:ksi vuonna 2004.


title: Patricia Kaas

text: Samana vuonna alkoi Kaasin elokuvaura elokuvalla "And now ... Ladies and Gentlemen" Jeremy Ironsin kanssa. Elokuvan ohjasi Claude Lelouch. Hänen levy-yhtiönsä julkaisi Best of-albumin "Rien ne s'arrête" (Suom: Mikään ei lopu). Koska se oli best-of, ainoastaan otsikko oli uusi.


title: Patricia Kaas

text: Vuonna 2000 Kaas päätti muuttaa Zürichiin levy-yhtiönsä kanssa, jonka nimeksi tuli "International Talent Consulting". Cyril Prieur ja Richard Walter pysyivät Kaasin rinnalla.


title: Patricia Kaas

text: Elokuvan jälkeen julkaistiin albumi "Piano bar By Patricia Kaas", joka ei oikeastaan ole elokuvan ääniraita, todellista soundtrackiä ei koskaan julkaistu. "Piano Bar ..." oli Kaasin ensimmäinen täysin englanninkielinen albumi, ja on kunnianosoitus suuria ranskalaisia chansonlaulajia kohtaan. Levy nousi sijalle 10 Ranskan listalla ja on hänen toiseksi parhaiten menestynyt albumi Saksassa, jossa levy nousi sijalle 12. Vuonna 2002 Kaas sai jälleen uuden "Golden Europa"-palkinnon.


title: Patricia Kaas

text: "The Piano Bar Livetour" alkoi syyskuussa 2002 Ranskassa ja päättyi vasta huhtikuussa 2003. Kiertueeseen sisältyi kuusi loppuunmyytyä konserttia Yhdysvalloissa ja Kaas esiintyi myös Los Angelesissä, Chicagossa, San Franciscossa ja Detroitissa sekä Beacon Theatresissa Broadwayllä, New Yorkissa 6000 fanin edessä.


title: Patricia Kaas

text:
Joulukuun ensimmäinen päivä 2003 julkaistiin albumi "Sexe fort" (Suom: Vahva sukupuoli). Levy nousi sijalle 9 Ranskassa. Jean-Jacques Goldman oli jälleen tehnyt joitakin kappaleita, kuten nyt "C'est la Faute à la vie" (Suom: Se on elämän vika).
8. joulukuuta 2003 Kaas sai "Saksan liittotasavallan valtion kunniamerkin", hänen panoksesta Ranskan ja Saksan välisestä ystävyydestä. Kunnianosoitus, jonka saavuttaa vain muutama kansainvälinen taiteilija.


title: Patricia Kaas

text: Kaasin seitsemäs maailmankiertue kesti vuoteen 2005 loppuun asti. Kaikkiaan hän esiintyi 25 maassa, kuten Kiinassa ja Venäjällä. Kaikissa maissa, hän teki 175 konserttia yli 500 000 katsojan edessä. Vaikka "Sexe fort" oli suhteellisen epäonnistunut, niin kiertue oli kuitenkin suuri menestys.


title: Patricia Kaas

text:
Sexe Fort-kiertueen jälkeen marraskuussa 2005, Kaas teki tauon aina vuoteen 2006 saakka, antamalla ainoastaan harvoja live-esityksiä. Helmikuussa 2008 Kaas julkaisi kappaleen "Не позвонишь" venäläisen bändin Uma2rman kanssa, joka saavutti suuren suosion Venäjällä.
Uusi albumi "Kabaret" julkaistiin joulukuussa 2008. Pian tämän jälkeen Kaas on jälleen uudella maailmankiertueella, esiintymällä mm. Ranskassa, Saksassa, Venäjällä, Puolassa, Suomessa, Latviassa, Virossa ja monissa muissa maissa. Lisäneuvottelut ovat myös käynnissä muiden maiden kanssa, kuten Ukrainan, Azerbaidžanin, Unkarin ja Yhdysvaltojen kanssa.


title: Patricia Kaas

text: Patricia Kaas edusti Ranskaa Eurovision laulukilpailussa 2009 Moskovassa. Kaasin kannattajat ympäri maailmaa osallistuivat kansainväliseen kyselyyn, jossa he valitsivat suosikkikappaleensa artistin uudelta albumilta "Kabaret". Kappale Et s'il fallait le faire keräsi ylivoimaisesti eniten ääniä ja valittiin näin ollen Kaasin ensimmäiseksi single-julkaisuksi ja lopulta hänen edustuskappaleeksi Eurovision laulukilpailuun.


title: Patricia Kaas

text: Kyseinen kappale sai hyvää palautetta useissa lehdissä ja äänestyksissä sekä laajamittaisessa kyselyssä, jossa valtaosa äänestäjistä uskoi 62 % varmuudella laulajattaren mahdollisuuksiin voittaa kilpailu. Kaas sijoittui kilpailussa kahdeksanneksi 107 pisteellä.


title: Patricia Kaas

text:
Live-levyjä
 Kokoelmia


title: Marsvinsholmin linna

text: Marsvinsholmin linna () on linna Ystadin kunnassa, Ruotsin Skånen läänissä. Linna sijaitsee noin 12 kilometrin päässä Ystadin keskustasta.


title: Marsvinsholmin linna

text: Linnan rakennustyöt käynnisti Otto Marsvin vuonna 1644, ja ne saatiin päätökseen vuonna 1648. 1780-luvulla, kun linna oli kreivi Erik Ruuthin omistuksessa, linnassa toteutettiin uudistustöitä. Vuosina 1856–1857 vapaaherra Jules Stjernbladin omistuskaudella tanskalainen arkkitehti Zwingman restauroi linnan Kristian IV:n tyyliä mukailevaksi.


title: Raina Kabaivanska

text: Raina Kabaivanska (, s. 15. joulukuuta 1934) on bulgarialainen sopraano. Hän syntyi Burgasissa Mustanmeren rannalla. Kabaivanskan isä oli eläinlääkäri ja kirjailija, äiti fysiikan professori.


title: Raina Kabaivanska

text: Kabaivanska teki oopperadebyyttinsä Bulgarian kansallisoopperassa Sofiassa vuonna 1957, jolloin hän esitti Tatjanan roolin Pjotr Tšaikovskin teoksessa "Jevgeni Onegin". Hän alkoi saada lisääntyvää kansainvälistä mainetta La Scalan -debyyttinsä jälkeen vuonna 1961.


title: Raina Kabaivanska

text: Kabaivanska on ehtinyt uransa aikana esiintyä maailman tunnetuimmissa oopperataloissa, joiden joukkoon kuuluvat Metropolitan-ooppera, La Scala, Covent Garden, Bolšoi-teatteri ja Teatro Colón.


title: Raina Kabaivanska

text: Kabaivanskan repertuaariin kuuluu Tšaikovskin lisäksi muiden muassa Richard Straussin, Jules Massenet’n, Richard Wagnerin, Leoš Janáčekin, Gaetano Donizettin, Giuseppe Verdin ja verististen säveltäjien tuotantoa.


title: Jarmo Hietarinta

text: Jarmo Niilo Olavi Hietarinta (s. 8. heinäkuuta 1946 Pori) on suomalainen fyysikko. Hän on toiminut vuodesta 1998 lähtien Turun yliopiston teoreettisen fysiikan professorina. Lisäksi hän toimi yliopiston matemaattis-luonnontieteellisen tiedekunnan dekaanina.


title: Jarmo Hietarinta

text: Hietarinta tuli professori Kauko Mansikan seuraajaksi. Mansikka jäi eläkkeelle jo 31. joulukuuta 1995 mutta virka voitiin säästösyistä julistaa haettavaksi vasta marraskuussa 1996, ja Hietarinta astui virkaan syyskuussa 1998.


title: Jarmo Hietarinta

text: Työssään Hietarinta on tutkinut mm. solitoneja.


title: Svenstorpin linna

text: Svenstorpin linna () on linna Lundin kunnassa, Ruotsin Skånen läänissä. Linna sijaitsee noin kahdeksan kilometriä pohjoiseen Lundin keskustasta. Se on rakennettu alun perin vuonna 1596 renessanssityyliin. Linnan rakennutti Beate Huitfeldt.


title: Luettelo kansainvälisen jääkiekkoliiton jäsenmaista

text: Tämä on luettelo kansainvälisen jääkiekkoliiton jäsenmaista, joita on 72. IIHF asettaa joukkueet vuosittain keskinäiseen paremmuusjärjestykseen jääkiekon maailmanrankingissa.


title: Paula DeAnda

text: Paula DeAnda (s. 3. marraskuuta 1989) on meksikolais-yhdysvaltalainen poplaulaja. Hän on syntynyt Teksasissa ja asuu osavaltiossa edelleen.


title: Paula DeAnda

text: DeAnda sai levytyssopimuksen Arista Recordsilta. Hän nousi listoille heinäkuussa 2006 julkaistulla menestyssinglellään "Doing Too Much", jolla esiintyi vierailevana artistina Baby Bash.


title: Paula DeAnda

text: DeAnda julkaisi esikoisalbuminsa "Paula DeAndan" 16-vuotiaana 29. elokuuta 2006. Albumi nousi ensimmäisellä viikolla "Billboard"-listan 54. sijalle.


title: August Kubizek

text: August Friedrich ”Gustl” Kubizek () oli Adolf Hitlerin läheisin ystävä vuosina 1904–1908. Toisen maailmansodan jälkeen hän kirjoitti heidän ystävyydestään muistelmateoksen, joka on yksi keskeisimmistä nuoren Hitlerin elämän kuvauksista.


title: August Kubizek

text: August Kubizek tapasi Hitlerin Linzin oopperassa 1904. Miehet ystävystyivät nopeasti huolimatta siitä, että he olivat tavoiltaan ja taustoiltaan toistensa vastakohdat. Kubizek, joka oli kasvanut onnellisessa kodissa, kävi koulunsa ahkerasti ja oppi isältään verhoilijan ammatin. Hitlerin lapsuus puolestaan oli ollut onneton ja hänen isänsä Alois Hitler väkivaltainen. Hitler menestyi koulussa keskitasoa heikommin ja kieltäytyi tulemasta isänsä kaltaiseksi valtion virkamieheksi. Nuorukaisten muutettua Wieniin Kubizek pääsi opiskelemaan musiikkikonservatorioon Hitlerin reputtaessa kuvataiteen akatemian pääsykokeissa. Kubizek teki opiskelunsa ohella töitä, mutta Hitler kulutti vapaat päivänsä haaveiluun ja lukemiseen maalaten vain ajoittain.


title: August Kubizek

text: Kaikesta huolimatta vastakohtaisuus toimi ystävyssuhteen tukipilarina. Kubizek oli hiljainen ja passiivinen, mutta hyvä kuuntelija. Hitler puolestaan esitelmöi, luennoi, kiihkoili ja kommentoi lähes tauotta. Yhteisiä piirteitä edusti lähellä toisiaan oleva maku musiikin, arkkitehtuurin ja taiteen suhteen. Kubizekin mukaan heillä oli tapana tehdä tunteja kestäviä kävelyretkiä, joiden aikana he arvostelivat ensin Linzin ja myöhemmin Wienin arkkitehtuuria ja kaupunkisuunnittelua. Hitler ideoi ääneen myös runoja, tauluja, oopperoita, rakennuksia ja kaupunginosia. Kubizekin tuli tehdä myös musiikki Hitlerin kirjoittamaan oopperaan, mutta hanke jäi Hitleriltä nopeasti kesken. Kun toverukset olivat erossa toisistaan, he harrastivat keskenään tiheää kirjeenvaihtoa.


title: August Kubizek

text: Kubizekin mukaan Hitler oli rakastunut nuoreen linziläiskaunottareen Stephanieen, jolle ei kuitenkaan uskaltanut tuoda tunteitaan julki tai edes puhua. Hitler oli lähettänyt naiselle nimettömän kirjeen, jossa oli kertonut saapuvansa kihlaamaan tämän saatuaan ensin menestystä opinnoissaan. Stephanie meni kuitenkin naimisiin nuoren ratsuväenupseerin kanssa, mikä sai Hitlerin murtumaan kyyneliin. Vuosia myöhemmin toisen maailmansodan jälkeen Stephanielta kysyttiin, tiesikö tämä kuuluisasta ihailijastaan. Hän oli järkyttynyt, sillä hän muisti vain saaneensa kummallisen nimettömän rakkauskirjeen, jonka lähettäjästä hänellä ei ollut aavistusta.


title: August Kubizek

text: Kesäkuussa 1908 Kubizek lähti Wienistä kesälomalle Linzissä asuvien sukulaistensa luo ja odotti palattuaan tapaavansa jälleen Hitlerin. Tämä oli kuitenkin häipynyt heidän yhteisestä asunnostaan eikä ollut jättänyt viestiä tai uutta osoitetta. Kubizek arveli Hitlerin hävenneen sekä huonoa rahatilannettaan että heikkoa etenemistä omalla urallaan, mikä teki tälle vaikeaksi toimia suhteen johtohahmona.


title: August Kubizek

text: Vanhat ystävykset tapasivat toisensa uudestaan yli 30 vuoden kuluttua Bayreuthissa Richard Wagnerin kotitalossa. Tällöin Hitler oli jo toisen, poliittisen uransa huipulla natsi-Saksan diktaattorina. Toisen maailmansodan jälkeen Kubizek pidätettiin, koska häntä epäiltiin sekaantumisesta kansallissosialistien rikoksiin. Hän vietti 16 kuukautta vankileirillä ennen kuin hänet vapautettiin syyttömänä. Pidätysaikana yhdysvaltalaiset sotilasviranomaiset kuulustelivat häntä useasti hänen suhteestaan Hitleriin.


title: August Kubizek

text: Kubizek kirjoitti suhteestaan Hitleriin vuonna 1953 muistelmansa "Adolf Hitler – Mein Jugendfreund" (”Adolf Hitler – nuoruudenystäväni”). Hitler puolestaan ei maininnut August Kubizekia kirjassaan "Taisteluni" (1925–1926). Kubizek kuoli 11 vuotta ystävänsä jälkeen.


title: August Kubizek

text: Kubizekin muistelmakirjan merkityksestä ja paikkansapitävyydestä on esitetty erilaisia arvioita. Erityisesti keskustelua on herättänyt Kubizekin väite, jonka mukaan Hitler olisi jo nuoruusvuosinaan ollut vakaumuksellinen antisemiitti. Kukaan muu ei ole tukenut tätä väitettä, ja se vaikuttaa epätodennäköiseltä, koska Hitlerin tiedetään nuoruusvuosinaan ystävystyneen useankin juutalaisen kanssa. Todistettavasti väärä on Kubizekin väite, jonka mukaan Hitler olisi vuonna 1908 liittynyt Itävallan antisemiittiliittoon ja samalla ilmoittanut jäseneksi Kubizekinkin. Kubizek itse on todistettavasti ollut kyseisen järjestön jäsen, kun taas Hitlerin jäsenyydestä ei ole mitään mainintaa. Usein arvellaankin Kubizekin halunneen maininnallaan kääntää huomion pois omasta antisemitismistään. Aina Walter C. Langerin sodanaikaisesta psykologisesta tutkimuksesta lähtien on esitetty väitteitä ja teorioita, että Kubizekin ja Hitlerin välinen suhde olisi ollut homoseksuaalinen. Vaikka teoria tuodaan yleensä ilmi, tavallisesti historioitsijat ovat tämän joko tyrmänneet tai ohittaneet epätodennäköisenä.


title: Trollenäsin linna

text: Trollenäsin linna () on linna Eslövin kunnassa, Ruotsin Skånessa. Nykyisen linnan rakennustyöt aloitettiin vuonna 1559. Vuonna 1797 hovimarsalkka Arvid Tolle aloitti linnan uudelleenrakennustyöt. 1800-luvun loppupuolella linna muutettiin ranskalaissävytteiseksi renessanssilinnaksi arkkitehti Ferdinand Meldahlin suunnitelmien mukaisesti. Linna koostuu kolmekerroksisesta päärakennuksesta ja kaksikerroksisista siipirakennuksista.


title: Trollenäsin linna

text: Linna on ollut historiansa aikana vain kahden suvun, Thottin ja Trollen, omistuksessa. Ensimmäinen tunnettu oli Stig Aagesen (1386-1412) ja rakennus pysyi Thottin suvun omistuksessa 300 vuotta.


title: No Pads, No Helmets… Just Balls

text: No Pads, No Helmets… Just Balls on Simple Plan-yhtyeen esikoisalbumi. Levyllä on vieraillut mm. Good Charlotte-yhtyeen laulaja Joel Madden ja Blink-182:n Mark Hoppus.


title: Nigel Glockler

text: Nigel Glockler (s. 24. tammikuuta 1953) on brittiläinen rumpali. Hänet tunnetaan parhaiten urastaan Saxon-yhtyeessä.


title: Nigel Glockler

text: Hänen ensimmäinen yhtyeensä oli Toyah Willcox's Band. Vuonna 1981 Saxonin rumpali Pete Gill vaurioitti kätensä ja Glockler kutsuttiin paikkaamaan häntä. Hän jätti yhtyeen 1978 liittyäkseen GTR-yhtyeeseen. Kuitenkin vuonna 1988 hän palasi Saxoniin.


title: Nigel Glockler

text: Vuonna 1998 Glockler poistui jälleen Saxonista ja saksalainen Fritz Randow korvasi hänet. Vuonna 2001 hän nauhoitti sooloalbumin nimeltä "Mad Men and English Dogs" Saxon-kitaristi Doug Scarrattin kanssa. Kun Jörg Michael erosi Saxonista liittyäkseen takaisin Stratovariukseen, Glockler teki paluun yhtyeeseen 2005.


title: Hiivavierre

text: Hiivavierre oli alkuperäisten hiivantuotantomenetelmien, Suomessa käytetyistä ns. wieniläis- ja ilmahiivamenetelmien yhteydessä syntynyttä alkoholipitoista prosessijätettä, josta varsinainen hiiva oli jo erotettu. Näistä kahdesta ilmahiivamenetelmää käytettiin pitempään, koska hiivantuotannon kannalta se oli tehokas: sadasta viljakilosta syntyi hiivaa jopa 20 kiloa ja väkiviinaa 40 litraa.


title: Hiivavierre

text: Ilmahiivamenetelmä otettiin ensimmäisenä käyttöön Rajamäellä Hyvinkään Tehtaan Oy:n hiivatehtaassa. Tehdasyhtiön perustaja, filosofian tohtori ja kemisti Wilhelm Juslin kehitti useitakin merkittäviä uusia hiivantuotantomenetelmiä.


title: Hiivavierre

text: Kun ilmahiivamenetelmä käynnistyi, valmiin hiivan määrä lähes kaksinkertaistui vanhaan wieniläis- eli painohiivamenetelmään verrattuna, vaikkakin väkiviinan määrä väheni: wieniläismenetelmässä luvut olivat 11 kiloa hiivaa ja 50 litraa väkiviinaa sataa viljakiloa kohti.


title: Hiivavierre

text: Suuri etu oli menetelmän koneellistuminen ja se seikka, että pois käytöstä jäi kaksikin raskasta ja hankalaa käsityömenetelmää eli kummaamiseksi kutsuttu hiivan erottaminen mäskin pinnalta käsin kuorimalla ja viljan kuoriosien poistaminen ns. sihtilaitteella. Samoin vanhassa menetelmässä käytetyt vaikeasti puhdistettavat puualtaat piti korvata teräslevyistä tehdyillä.


title: Hiivavierre

text: Hiivaa valmistettiin tuolloin siten, että ns. emähiiva kasvatettiin laboratoriossa erityisissä autoklaaveissa. Jo varsin varhain emähiivalaboratorioon saatiin ilman steriilinä pitävä ultraviolettivalaistus, koska emähiiva on hyvin arkaa kaikenlaisille ilman epäpuhtauksille.


title: Hiivavierre

text: Emähiivan kasvaessa tehtiin varsinaista kasvatusainetta eli mäskiä. Raaka-aineena oli etupäässä ruista ja jonkin verran ohraa; 20-luvulla ruista alettiin korvata maissilla. Osa viljasta jauhettiin ja lopusta tehtiin maltaita kasvattamalla niihin muutaman sentin idut erityisessä mallastamossa.


title: Hiivavierre

text: Varsinainen mäski tehtiin sekoittamalla jauhot, maltaat ja erinäisiä kemikaaleja ehdottoman puhtaaseen veteen erillisessä mäskäysaltaassa sekoittimien eli mäskäyskoneiden avulla; kunnolla sekoittunut mäski jätettiin nyt sokeroitumaan.


title: Hiivavierre

text: Kun sokeroituminen oli riittävää, mäski laskettiin teräslevyistä tehtyihin, ylhäältä avoimiin valtaviin kasvatusaltaisiin ns. siiliammeen pohjan läpi, jolloin siitä kuoriutuivat suurimmat kiinteät partikkelit, lähinnä viljan kuoriosat. Tämä ylijäävä sakka oli ilmahiivan rankkia, jota myytiin karjan rehuksi; osa meni yhtiön omalle Matkun tilalle, jonka satapäinen lypsykarja tuotti kaikki tehtaan ruokalan tarvitsemat maito- ja meijerituotteet. Loput myytiin Valiolle vuodesta 1905 alkaen. Lisäksi tilalla viljeltiin osa tarvittavasta viljasta sekä pidettiin kuljetuksissa tarvittavia hevosia. Loput viljasta jouduttiin ostamaan yleisiltä markkinoilta.


title: Hiivavierre

text: Rankin tuotanto säilyi jopa 1960-luvulle: kun hiivan mäski ryhdyttiin tekemään melassista, josta ei jäänyt rankkia, niin samaan aikaan rankkia syntyi omana prosessinaan aloitetusta väkiviinan valmistuksesta. Vielä vuonna -69 saattoivat asemalle menevät koululaiset nähdä paikallisten viljelijöiden hakevan traktoreillaan tehtaalta kookkaita, kauaskin vahvan hajun levittäviä puisia rankkitynnyreitä, joissa oli omat pyörälliset perävaunut.


title: Hiivavierre

text: Hiivan määrän miltei kaksinkertaistuminen korvasi sen, että prosessissa sivutuotteena syntyvän väkiviinan määrä putosi noin 20 %. Näin nähtiin ensimmäiset merkit myöhemmästä kehityksestä, jossa alkoholia lopulta joudutaan jopa lisäämään emähiivan ravinnoksi.


title: Hiivavierre

text:
Kun emähiivaa oli kasvanut riittävä annos, oli mäskikin jo sokeroitunut riittävästi. Osa emähiivasta jätettiin uuden erän juureksi ja pääosa kasvusta siirrettiin mäskin sekaan kasvatussäiliöihin. Seokseen puhallettiin pohjassa olleista putkista paineilmaa, joka sai mäskin liikkeelle ja siten hiivan kasvun tehokkaammaksi.
Kun hiivaa oli kasvanut riittävästi, sen ja mäskin seos siirrettiin separaattoreihin, jotka erottivat varsinaisen hiivan vierteestä. Ensimmäisiä separaattoreita käytti suoralla akselilla höyryturbiini; niiden yhteisteho oli noin 1500 litraa tunnissa. Hiukan myöhemmin niiden tilalle tuli kolmetoista huomattavasti tehokkaampaa tasavirtamoottorein varustettua Alfa-Laval -separaattoria, joiden teho oli 2000 litraa tunnissa.


title: Hiivavierre

text: Separaattoreista hiiva meni loppukäsittelyyn: ensin siihen sekoitettiin sitkosaineeksi tärkkelystä eli peruna- tai maissijauhoja ja sitten se meni suotopuristimiin, joilla aineesta puristettiin liika vesi pois.


title: Hiivavierre

text: Sitten hiiva meni pakkauskoneeseen, joka sulloi sen tiiviiksi massaksi ja työnsi ulos yhtenäisen hiivatangon. Siitä katkottiin käsileikkurilla 400 gramman paloja, jotka käärittiin pergamiinipaperiin, jonka päälle tuli vielä tehtaan merkillä varustettu varsinainen käärepaperi. Pakkaushuoneessa oli myös vaaka, jolla noin joka sadas pala kontrollimielessä punnittiin. Pakkaamossa työskenteli etupäässä nuoria naisia, koska katsottiin että työ vaati näppäriä sormia.


title: Hiivavierre

text: Näin hiiva oli valmista jakeluun. Tehtaan perustaneen Hyvinkään tehtaan loppuaikoina pakkauskoneeseen saatiin ensimmäinen sähkömoottori, mutta palojen leikkely ja pakkaus tehtiin loppuun asti käsityönä. Vasta kieltolain kumoamisen jälkeen alkoi täysin koneellinen pakkaus. Tässä yhteydessä hiivapaketeista poistui turhaksi lisäpainoksi todettu kaksinkertainen päällyspaperi, koska oli onnistuttu kehittämään nykyisinkin käytetty erityispakkauspaperi. Pieniä 60 gramman kotitalouspakkauksia alettiin valmistaa vasta 1950-luvulla, kun niille ilmeni kysyntää.


title: Hiivavierre

text: Hiivapaketit pakattiin voilokilla vuorattuihin, oman laatikkoverstaan tekemiin puulaatikoihin junakuljetusta varten. Laatikkoverstas eli ""Mosala"" oli nuorille pojille portti tehtaan palvelukseen: työt aloitettiin hiivalaatikoiden kokoonnaulaajina urakkapalkalla, ja jos selvisi kunnialla parikin vuotta tästä raskaasta ja yksitoikkoisesta työstä, pääsi vähin erin vaativampiin tehtäviin. Naulaajien kehittämiä nokkeliakin apuvälineitä on säilynyt tehdasmuseossa.


title: Hiivavierre

text: Sotien jälkeen tilaa vievät ja tarpeettoman painavat puulaatikot korvattiin pahvisilla.


title: Hiivavierre

text: Valtaosa hiivasta kuljetettiin tavaravaunuilla, joskin 60-luvulla autokaluston parantuessa autokuljetus alkoi hiljalleen syrjäyttää vanhaa käytäntöä.


title: Hiivavierre

text: Kuitenkin aina matkustajaliikenteen loppuun asti jokaiseen matkustajajunaan pakattiin Rajamäen asemalla 1 - 3 kuormalavallista lähtevää hiivaa; määrä ei ollut niinkään pieni, koska vielä 1960-luvun loppuun asti radalla liikennöi päivittäin neljäkin kiskoautoparia. Määrä pieneni kahteen pariin 1970-luvun alussa, mutta vasta henkilöjunaliikenteen loputtua vuonna 1989 siirryttiin kokonaan autokuljetuksiin.


title: Hiivavierre

text: Varsinaisesta hiivasta separaattoreilla erotettu hiivavierre pumpattiin tislaamoon. Aluksi tislauslaitteita oli kaksi, valurautainen Ilges ja hiukan pienempi kuparinen, jonka tiedot ovat kadonneet. Niiden yhteisteho oli 7000 litraa hiivavierrettä tunnissa. Molemmat laitteet poistettiin ja romutettiin ensimmäisen maailmansodan aikana, koska niiden tilalle ostettiin vuonna 1913 kaksikolonninen saksalainen Barbet-laitteisto, joka on säilynyt tehdasmuseossa. Se on Suomen vanhin lajissaan ja eräs vanhimpia säilyneitä suuria teollisuuslaitteita.


title: Hiivavierre

text: Laitteiston osti tohtori Wilhelm Juslin magdeburgilaiselta toiminimeltä Metallwerke J Aders. Toiminimen kohokirjaimin valettu pronssilaatta loistaa yhä toisen kolonnin kyljessä. Laitteisto oli suuri investointi: rahti, asennuskulut ja tulli mukaan laskettuna se maksoi 74 711 markkaa 90 penniä (vuoden 1963 rahanarvon mukaan) eli nykyrahassa noin 12 000 euroa.


title: Hiivavierre

text: Barbet-kojeisto pystyi tunnissa polttamaan 12 000 litraa hiivavierrettä 96-prosenttiseksi väkiviinaksi ja sen avulla pystyttiin erottamaan etu- ja jälkitipat sekä sikunaöljy kahtena eri fraktiona. Hienospriituotanto oli korkea ja höyrynkulutus äärimmäisen kohtuullinen. Laite on valmistettu ajan tavan mukaan kuparista.


title: Hiivavierre

text: Barbet-kojeisto oli aluksi vanhassa hiivatehtaassa, kunnes se siirrettiin nykyiseen paikkaansa ns. "patakoppiin" eli tislaamoksi nimenomaan rakennettuun, sittemmin vanhaksi tislaamoksi kutsuttuun korkeaan ja kapeaan tiilirakennukseen, joka muutettiin tehdasmuseoksi vuonna 1963, kun tehdaslaitos täytti 75 vuotta.


title: Hiivavierre

text: Tislauskojeiston hankintaan oltiin hyvin tyytyväisiä, koska kojeisto ylittikin valmistajan lupaukset; vasta vuoden 1935 tietämissä hiivavierteen tulon loppuessa se siirtyi toisarvoiseen käyttöön eli lähinnä jäteviinojen, takavarikoidun alkoholin ja hiivaveden tislaamiseen käytetyksi, koska nopeasti todettiin sen olevan alamittainen varsinaiseen alkoholituotantoon; uusi tärkkelysperunaa aineksena käyttävä polttimo tuotti tislattavaa monin verroin enemmän kuin hiivavierrettä oli syntynyt.


title: Hiivavierre

text: Uutta työtään vanha laitteisto sitten tekikin aina siihen asti, kunnes lopulta päätettiin museoida käyttökuntoisena. Se on ainoita lajissaan: kuparista valmistettu ennen ensimmäistä maailmansotaa valmistunut suuri tehdaslaitteisto. Useimmat saman aikakauden muut suuret laitteistot on ehditty romuttaa aikakausien saatossa.


title: Hiivavierre

text: Barbet-laitteisto on edelleen käyttökunnossa, joskin höyrynsyöttö katkaistiin jo vuonna 1963 kun tislaamorakennus muutettiin museoksi.


title: Hiivavierre

text: Museo on nykyisin auki vain erikseen sovittaessa; useimmiten sitä esitellään sidosryhmien edustajille, koululaisille ja vastaaville.


title: Hiivavierre

text: Itse museorakennuskin on historiaa: se on toteutettu erillisellä pylväiden varaan rakennetulla teräsrungolla kauan ennen teräsbetonin aikakautta ja sellaisena ainoita säilyneitä. Useimmat muut vastaavat tai samanlaiset on ehditty purkaa uudisrakennusten tieltä ja useita tuhoutui sodassa.


title: Hiivavierre

text: Tässä rakennuksessa toimi kieltolain aikana osa teknokemian osastosta, joka valmisti lisenssillä kölniläisen toiminimen Ferdinand Műlhensin kuuluisia 4711-kosmetiikkatuotteita; kesti pitkään, ennen kuin alkuperäinen luvanhaltija myönsi Rajamäellä valmistetun spriin olevan riittävän puhdasta tuotteisiinsa. Teknokemian osastolle nousi myöhemmin uudisrakennus tilanpuutteen uhatessa.


title: Hiivavierre

text: Kosmetiikan valmistus loppui kieltolain jälkeen koska resurssit tarvittiin juomatuotantoon ja entinen teknokemian osaston päärakennus muutettiin pullottamoksi.


title: Hiivavierre

text: Hiivavierre tislattiin alkoholiksi koska mm. polttospriin kysyntä oli suuri. Näin Rajamäen tehtaat saivat ensimmäisen maailmansodan aikana etulyöntiaseman, koska tehtaan johto oli hiukan aiemmin ostanut suuren määrän denaturointiaineena käytettyä pyridiiniä Saksasta; muilla tehtailla oli siitä pulaa, joten jonkin aikaa kaikki polttosprii tulikin Rajamäeltä.


title: Hiivavierre

text: Ilmahiivamenetelmä syrjäytyi 1930-luvulla, jolloin uusi melassia mäskin raaka-aineena käyttävä Zulauf-menetelmä alkoi tuottaa jopa 75 % tulosta. Samalla syntyvän alkoholin määrä itse asiassa romahti; hiivavierteestä tuli nyt hiivavedeksi kutsuttua ainetta, joka pitkään puhdistettiin tislaamalla se vanhalla kojeistolla jäteviinojen ja takavarikoidun alkoholin kanssa.


title: Hiivavierre

text: Samoin loppui tärkkelyksen sekoittaminen valmiiseen hiivaan; uusi tuote oli niin tasalaatuista, että sitkosainetta ei enää tarvittu.


title: Hiivavierre

text: 1940-luvulla vanhat suotopuristimet korvattiin jatkuvatoimisilla imusuotimilla.


title: Hiivavierre

text: Nykyisin hiivatulos on noin 95 prosenttia käytetyn mäskin raaka-aineen määrästä, eikä alkoholia enää synny. Itse asiassa alkoholia jopa lisätään pieniä määriä emähiivan ravintoaineeksi.


title: Hiivavierre

text: Nykyaikainen hiivavierre on normaalisti puhdistettavaa prosessivettä, ja alkoholi valmistetaan aivan omana prosessinaan; huomattavin spriin raaka-aine 1960-luvulle asti oli teollisuudessa käytetty tärkkelysperuna. Vuonna 1961 raaka-aineeksi vaihdettiin vilja, koska se todettiin tuotannollisesti taloudellisemmaksi ja siitä saatu sprii laadullisesti paremmaksi.


title: Formula One Championship Edition

text: Formula One Championship Edition on ensimmäinen Formula 1 -peli, joka on julkaistu PlayStation 3 -konsolille vuonna 2007. Peli on toistaiseksi viimeisin Sonyn tekemä Formula 1 -peli. Pelissä koetaan Formula 1 -kausi 2006 uudelleen uusilla paremmilla grafiikoilla ja PlayStation 3 -pelikonsolin langattomalla Sixaxis -ohjaimella. Peli on grafiikkapäivitys PlayStation 2 -pelistä "Formula One 06". Peliin oli tulossa turva-auto mutta se poistettiin lopullisesta versiosta.


title: Formula One Championship Edition

text:
Pelin suomenkielisinä selostajina toimivat Oskari Saari ja Erkki Mustakari.Pelissä ovat kaikki Formula 1 -kauden 2006 yksitoista tallia ja 22 kuljettajaa.
Pelissä ovat kaikki Formula 1 -kauden 2006 kahdeksantoista rataa.


title: Pete Gill

text: Pete Gill (synt. Peter Gill) on heavy metal -rumpali. Hän on soittanut Saxonissa ja Motörheadissa.


title: Pete Gill

text: Gill oli perustamassa Saxonia vuonna 1976. Hän soitti yhtyeen kanssa kunnes 1981 hän vaurioitti kätensä. Myöhemmin, vuosina 1984–1986, hän liittyi Motörheadin riveihin ja työskenteli heidän kanssaan. Yhtye oli myös kiertueella Gillin ollessa jäsen.


title: Tuomas Rajala

text: Tuomas Rajala on suomalainen juontaja ja toimittaja, joka tuli alun perin tunnetuksi YleX-radiokanavan iltapäiväohjelman juontajana.


title: Tuomas Rajala

text: Rajala juonsi YleX Iltapäivää yhdessä Olli Juneksen kanssa vuosina 2005–2008 ja YleX Aamua vuoden 2008 tammikuusta saman vuoden syyskuuhun saakka. 12. syyskuuta 2008 Rajala ilmoitti aamulähetyksessä lopettavansa radiojuontajan työt Juneksen aisaparina kyseisen lähetyksen jäädessä hänen viimeisekseen YleX:ssä. Tämän jälkeen Rajala ilmoitti jatkavansa edelleen Yleisradion palveluksessa, mutta television puolella.


title: Tuomas Rajala

text: 27. joulukuuta 2008 – 5. tammikuuta 2009 Rajala juonsi YLE TV2:n nuortenohjelma "Summerin" talviversiota yhdessä Mirella Pekkosen ja Matti Leinon kanssa. Keväällä 2009 Rajala juonsi YLE TV1:llä esitettyä Saimi ja Jalmari -ohjelmaa yhdessä Mikko Kuustosen kanssa. Kesällä 2009 Rajala näytteli Summeri-ohjelmassa esitetyissä sketseissä mm. Paula Norosen ja Jusu Lounelan kanssa sekä kuului ohjelman taustatiimiin. Syksyllä 2009 Rajalaa nähtiin YLE Teeman Popkult-ohjelmassa sekä edelleen Saimi & Jalmari -ohjelman juontajana. Keväällä 2010 Rajala oli mukana YLE Teeman Popkult-ohjelman tuotantotiimissä.


title: Tuomas Rajala

text: Rajala on toiminut myös YleX Aamun tuottajana ja tätä ennen vastaavana tuottajana silloisessa omistamassaan Hiisi Media -tuotantoyhtiössä.


title: Tuomas Rajala

text: 16.2.-17.12.2015 Rajala toimi Radio Novan aamuohjelman juontajana yhdessä Minna Kuukan ja Matti Ylösen kanssa.


title: Tuomas Rajala

text: Helmikuussa 2016 Rajala aloitti Ylen Oulun toimituksen vastaavana tuottajana.


title: Tuomas Rajala

text: Rajala on kotoisin Jyväskylästä, mutta asuu nykyään Helsingissä. Hän opiskeli vuonna 2000 Jyväskylän kristillisessä opistossa viestinnän ja median linjalla. Hän on myös soittanut rumpuja jyväskyläläisessä Jacks of All Trades -yhtyeessä.


title: Tuomas Rajala

text: Rajala on naimisissa Anne-Mari Rajalan (o.s. Aaltonen) kanssa, joka oli hänen juontajakollegansa YleX:ssä.


title: Gävlen linna

text: Gävlen linna () on linna Gävlessä, Ruotsin Gästriklandissa. Se on maailman pohjoisin niin kutsuttu Vaasalinna, eli linna, jonka on rakennuttanut joko Kustaa Vaasa tai hänen poikansa Eerik XIV, Juhana III ja Kaarle IX.


title: Gävlen linna

text: Ruotsin kuningas Juhana III käynnisti linnan rakentamistyöt rakennusmestari Mårten Roddhsmanin avustamana vuonna 1583. Syvästi uskonnollinen Juhana rakennutti linnaa, jonka keskeisimmäksi osaksi tulisi kirkkohuone. Linnan piirustuksista vastasi kuninkaan arkkitehti Willem Boy. Linna valmistui vuonna 1597. Kuningas Juhana ei ehtinyt nähdä linnaa koskaan valmiina – hän kuoli jo viisi vuotta aiemmin.


title: Gävlen linna

text: Vuonna 1726 pääsiäisen jälkeen tulipalo tuhosi linnan. Linnan annettiin seisoa pahoin vaurioituneena muutaman vuoden ennen kuin vuonna 1741 siitä päätettiin tehdä taas maaherranresidenssi, kuten se oli aikaisempina vuosina ollut. Arkkitehti Carl Hårleman sai tehtäväkseen suunnitella uudistustyöt. Hårlemanin kynästä linna sai nykyisen ulkonäönsä. Siinä on jäljellä 1500-luvulla rakennetut seinät, mutta muuten se on uusittu kokonaan ja edustaa 1700-luvun ranskalaisvaikutteista rokokoota. 1760-luvulla linna oli muuttovalmis, ja sinne muutti maaherra Axel Johan Gripenhielm.


title: Vuotalo

text: Vuotalo () on kulttuurikeskus, joka sijaitsee Helsingin Vuosaaressa Mosaiikkitorin pohjoispuolella, lähellä kauppakeskus Columbusta, Vuosaaren metroasemaa, Vuosaaren urheilutaloa ja Vuosaaren lukiota. Sen ovat suunnitelleet Mikko Heikkinen ja Markku Komonen, ja se on valmistunut vuonna 2001.


title: Vuotalo

text: Vuotalossa sijaitsee Helsingin kaupungin osakirjasto, sekä työväenopisto ja kulttuuriasiankeskuksen musiikin ja kuvataiteen harrastetiloja sekä sali teatteri- ja tanssiesityksiä varten. Helsingin kulttuurikeskus järjestää Vuotalossa kulttuuritapahtumia. Ohjelmistossa on konsertteja, elokuvia, lastentapahtumia, teatteria ja senioritapahtumia. Galleriassa on vaihtuvia näyttelyjä ympäri vuoden. Vuotalon ensimmäisessä kerroksessa toimivat Vuosaaren kirjasto, kahvila Pokkari ja Lippupiste Oy:n toimipiste. Valoisa galleria ja 320-paikkainen Vuosali sijaitsevat rakennuksen ensimmäisessä kerroksessa. Helsingin kulttuurikeskuksen toimisto ja Helsingin työväenopiston itäinen alueopisto löytyvät Vuotalon toisesta kerroksesta. Työväenopistolla on tiloja myös Vuotalon ja Tehtaanpuiston yläasteen/Vuosaaren lukion välisessä yhdyskäytävässä.


title: Vuotalo

text: Vuotalosta järjestettiin arkkitehtikilpailu vuonna 1996. Rakennuspaikan lähtökohdat olivat monitahoiset. Pohjoisesta tuli rakentaa kulkuyhteys tontin lävitse Vuosaaren kauppakeskukseen. Vieressä sijaitsevan koulun ja urheilutalon välille tuli järjestää jalankulkureittiin nähden poikittainen yhdyskäytävä. Lisäksi alueen rakennushankkeeseen kuului koulujen laajennus ja pihojen uudelleenjärjestely sekä 420-autopaikkaisen metroaseman liityntäpysäköinnin rakentaminen. Arkkitehtikilpailun pohjalta voittajaksi valittiin arkkitehtitoimisto Heikkinen-Komonen Oy:n ehdotus ""a la kyltyyri"". Rakennus valmistui vuonna 2001 ja sen kustannukset olivat 9,92 miljoonaa euroa.


title: Vuotalo

text: Rakennus on muodoltaan puoliympyrän muotoinen ja sen perusratkaisu muistuttaa saranaa, jossa monitasoiset toiminnalliset ja liikenteelliset yhteydet niveltyvät toisiinsa. Koska rakennuksessa on mm. valokattoja, sektorin muotoinen auditorio pitkine jännemittoineen, lasijulkisivua ja jalankulkuraitin teräskehät, maan pinnan yläpuoliset kantavat rakenteet valmistettiin teräksestä. Lisäksi rakennuksessa on täydentäviä rakennusosio, kuten auditorion tärinäneristimillä varustetut laite- ja hoitosillat sekä portaita, joiden runkomateriaali on terästä. Rakennuksen liittopilarit ovat rakennuksen keskialueella 6 × 6 metrin ruudussa. Osalla runkoa pilarit ovat pyöreitä. Tasojen palkit ovat liittorakenteisia ja laatat ontelolaattoja.


title: Vuotalo

text: Rungon vaakasuuntainen jäykistys on toteutettu osittain betoniväliseinin ja osittain palosuojatuin teräsristikoin. Rakennuksen kellarikerros ja osittain talon alle sijoittuva pysäköintilaitos, sekä koululaajennus sekä Vuosaaren urheilutaloon johtava tunneli on paikallavalettua teräsbetonia. Kantavan rungon palonkestoluokka on R60. Valokattojen ja auditorion yläpohjan teräsrakenteet on paloteknisen laskelman pohjalta toteutettu ilman palosuojausta.


title: Vuotalo

text: Rakennuksen etupuoleinen julkisivu koostuu kahden kerroksen korkuisesta lasiseinästä. Takaosan julkisivussa on käytetty ruostumattomasta teräksestä valmistettua verkkoa. Verkon kaareva sisäkuori on paikallavalettua betonia. Auditorion laaja paikallavalettu seinä on jäykistetty osittain seinän ulkopuolelle ulottuvilla teräspilareille, jotka kantavat myös katon teräsrakenteet.


title: Vuotalo

text: Metallisen ulkovaipan vastapainoksi Vuotalon sisätiloissa on käytetty paljon puuta. Lattia on lämpökäsiteltyä koivua ja väliseininä on käytetty mäntyristikoita. Seinille tilattiin Jaakko Tornbergin ja Pekka Syrjälän taideteokset.


title: Keski-Suomen opiskelija-asuntosäätiö

text: Keski-Suomen opiskelija-asuntosäätiö (KOAS) rakennuttaa, vuokraa ja ylläpitää asuntoja opiskelijoille Jyväskylässä. Säätiö on voittoa tavoittelematon.


title: Keski-Suomen opiskelija-asuntosäätiö

text: Säätiön omistavat Jyväskylän kaupunki, Jyväskylän yliopiston ylioppilaskunta (JYY), Jyväskylän ammattikorkeakoulun opiskelijakunta Jamko ry ja ammattiopistojen opiskelijakunta JAMO.


title: Keski-Suomen opiskelija-asuntosäätiö

text: Säätiön hallintoelimiä ovat valtuuskunta ja hallitus. Valtuuskuntaan kuuluu 20–40 jäsentä. Jyväskylän kaupungilla ja JYY:llä on kahdeksan edustajaa, Jamkolla viisi edustajaa ja muilla oppilaitosten edustajilla yksi paikka. Lisäksi asukastoimikunnat valitsevat valtuuskuntaan kaksi edustajaa.


title: Keski-Suomen opiskelija-asuntosäätiö

text: Valtuuskunta valitsee yhdeksänhenkisen hallituksen kahdeksi vuodeksi siten, että vuorovuosin vaihtuu neljästä viiteen jäsentä. Vähintään kahden jäsenen on oltava asukastoimikuntien esittämiä asukasedustajia. Vuonna 2016 hallituksen puheenjohtajana toimii Esa Salokorpi.


title: Keski-Suomen opiskelija-asuntosäätiö

text: KOAS:in toimitusjohtajana toimii Matti Tanskanen.


title: Keski-Suomen opiskelija-asuntosäätiö

text: Vuoden 2013 lopussa KOAS:illa oli eri puolilla Jyväskylää 70 kerrostaloa, joissa oli 2 356 asuinhuoneistoa ja 4 154 asuntopaikkaa. Asunnoista soluasuntoja oli 41 %, yksiöitä 32 % ja perheasuntoja 27 %.


title: Keski-Suomen opiskelija-asuntosäätiö

text: Säätiön liikevaihto oli vuonna 2013 oli 15,6 miljoonaa euroa ja taseen loppusumma 101,4 miljoonaa euroa. Säätiö kerää rakennusrahastoa kohteiden korjaus- ja peruskorjauksia varten.


title: Eerik Lagerspetz

text: Yrjö Eerik Lagerspetz (s. 5. maaliskuuta 1956 Helsinki) on suomalainen käytännöllisen filosofian professori Turun yliopistossa.


title: Eerik Lagerspetz

text: Lagerspetz valmistui filosofian kandidaatiksi Turun yliopistosta vuonna 1984. Hän opiskeli vuosina 1985–1986 Oxfordin yliopistossa ja väitteli valtiotieteiden tohtoriksi Turun yliopistossa vuonna 1989 väitöskirjalla "A Conventionalist Theory of Institutions". Lagerspetz työskenteli uransa alkuvaiheessa Turun yliopiston assistenttina (1985–1987), Suomen Akatemian nuorempana tutkijana (1987–1990) ja Turun yliopiston yliassistenttina (1992–1994). Vuonna 1994 hänestä tuli yhteiskuntafilosofian dosentti.


title: Eerik Lagerspetz

text: Vuosina 1994–2004 Lagerspetz oli käytännöllisen filosofian professori Jyväskylän yliopiston ja vuodesta 2004 Turun yliopistossa. Hän toimi Suomen Akatemian varttuneena tutkijana vuosina 1998–1999 ja 2005–2006. Suomalaisen Tiedeakatemian jäseneksi hänet hyväksyttiin vuonna 2006.


title: Eerik Lagerspetz

text: Eerik Lagerspetzin vanhemmat olivat eläintieteen emeritusprofessori Kari Lagerspetz ja psykologian professori Kirsti Lagerspetz (o.s. Ahlman). Sosiologian professori Mikko Lagerspetz, pianisti Juhani Lagerspetz ja filosofi Olli Lagerspetz ovat hänen veljiään. Hänen äidinisänsä oli filosofi Erik Ahlman.


title: Euroopan vihreät nuoret

text: Euroopan vihreät nuoret (, FYEG) on Euroopan laajuinen vihreiden nuorisojärjestöjen kattojärjestö, joka on perustettu vuonna 1988. Siihen kuuluu yhteensä 38 jäsenjärjestöä joka puolelta Eurooppaa. Jäsenjärjestöinä on niin kansallisten puolueiden nuorisojärjestöjä kuin myös muita ympäristöjärjestöjä. Suomesta jäsenenä on Vihreiden nuorten ja opiskelijoiden liitto. Järjestön päämaja on Brysselissä, Euroopan parlamentin tiloissa.


title: Euroopan vihreät nuoret

text: Euroopan vihreiden nuorten ylin päättävä elin on yleiskokous, jonne jäsenjärjestöt lähettävät edustajansa, ja joka päättää politiikasta ja strategiasta sekä valitsee hallituksen. Hallitukseen kuuluu yhdeksän jäsentä ja kausi on vuoden mittainen. Järjestöllä on kaksi tasa-arvoista puheenjohtajaa. FYEGin puheenjohtajina ovat toimineet muun muassa suomalaiset Jehki Härkönen, Simo Salmela ja Panu Laturi.


title: Euroopan vihreät nuoret

text: FYEGin toimintaan kuuluu seminaareja, tapaamisia, koulutuksia, leirejä ja poliittisia keskusteluja. Järjestö organisoi kansainvälisiä kampanjoita yhdessä jäsentensä kanssa. Järjestö julkaisee "Ecosprinter"-lehteä sekä joka toinen viikko ilmestyvää sähköpostiuutiskirjettä.


title: Euroopan vihreät nuoret

text: FYEG liittyi Euroopan vihreän puolueen nuorisojärjestöksi vuonna 2007.


title: Rusinoita

text: Rusinoita on vuonna 1987 valmistunut suomalainen lastenelokuva.


title: Rusinoita

text: Kaupunkilaisrotta lähtee rotanmyrkytyksiä pakoon maaseudulle ja löytää tallin, jossa asustavat hevonen, hämähäkki, kana ja hiiri. Uusien ystäviensä kanssa rotta joutuu monenlaisiin seikkailuihin. He muun muassa laskevat mäkeä, käyvät hammaslääkärissä ja tupakalla sekä hankkivat soittimia.


title: Lee Archambault

text: Lee Archambault (s. 25. elokuuta 1960) on yhdysvaltalainen astronautti, koelentäjä ja Yhdysvaltain ilmavoimien eversti. Hän oli NASAn avaruussukkulalennon STS-117 pilotti ja 16. maaliskuuta 2009 laukaistun Kansainvälinen avaruusasemalle suuntautuneen avaruussukkulalennon STS-119 päällikkö.


title: Nikolai Tsvetkov

text: Nikolai Aleksandrovitš Tsvetkov (, s. 16. toukokuuta 1960, Moskovan alue, Neuvostoliitto) on venäläinen oligarkki. Hän omistaa merkittävän osan "Uralsib" () finanssiyhtiöstä ja osuuden "Lukoil" () öljy-yhtiöstä.


title: Nikolai Tsvetkov

text: Tsvetkov on koulutukseltaan ilmailuinsinööri. Liike-elämän aikakauslehti Forbes listasi maaliskuussa 2007 hänet maailman 83. rikkaimmaksi henkilöksi. Tsvetkov on naimisissa ja hänellä kaksi lasta.


title: Nikolai Tsvetkov

text: Nikolai Tsvetkov teki uransa 15 ensimmäistä vuotta ilmavoimissa upseerina ja soti tänä aikana Afganistanin sodassa. Hän teki tuttavuutta entisen armeijan upseerin Leonid Fedunin kanssa, joka suunnitteli valtiollisen öljy-yhtiö Lukoil yksityistämisen. Tsvetkov perusti "Nikoil" yrityksen yhdessä Lukoil johtajiston, kuten Vagit Alekperov, kanssa. Tsvetkovin avulla johtajisto sai itselleen pääosan Lukoilista. Vastalahjaksi Tsvetkoville annettiin merkittävä osuus öljy-yhtiön osakkeista. Myöhemmin Nikoilin rahoituspuoli liitettiin yhteen Venäjän viidenneksi suurimman pankin Uralsibin kanssa ja samalla koko finanssikonsernin nimeksi tuli Uralsib.


title: Olli Koistinen

text: Olli Ilmari Koistinen (s. 11. toukokuuta 1956, Oulu) on suomalainen filosofi. Hän on toiminut vuodesta 2002 Turun yliopiston teoreettisen filosofian professorina. Koistinen on tutkinut työssään muun muassa filosofian historiaa ja klassikoita.


title: Midna

text: Midna on hahmopelissä "" esiintyvä hahmo. Hänet nähdään pelissä sekä paholaisena että prinsessana. Hänellä on Fused Shadow -naamari. Prinsessana Midnalla on kaapu ja oranssi tukka. Hän on suuremman kokoinen eikä leiju.


title: Midna

text: Midna ilmestyy peliin, kun Link on muutettu sudeksi ja on vankilassa. Midna auttaa Linkin ulos vankilasta, ja parivaljakko alkaa etsiä Fused Shadow -naamareita. Kun naamari on haettu Lakebedin temppelistä, Zant ilmestyy. Käy ilmi, että löydetyt voimakalut ovat voimattomia. Sitten Zant muuttaa Midnan Lanuyryn valonhengen avulla valolliseksi.


title: Midna

text: Prinsessa Zelda parantaa Midnan, ja Link etsii Mestarin Miekan ja Pimeän peilin palat. Kun palat on kerätty, Linkille selviää, että Midna on hämärän prinsessa. Link pääsee peilin avulla Hämärän palatsiin. Siellä Midna saa takaisin sulautuneet varjot, joiden voima on suurentunut. Midna rikkoo hämärän suojamuurin, joka ympäröi Hurylen linnaa. Link joutuu taisteluun Ganondorfin kanssa, ja Ganon häviää.


title: Midna

text: Kun Ganon kuolee, raukeaa kirous, jonka Zant oli langettanut Midnan päälle. Midna palaa Twilight Realm -hämymaailmaan. Hän myös tuhoaa Pimeän Peilin sulkien portin valon ja hämärän väliltä.


title: Pyhän Paavalin kirkon rauniot

text: Pyhän Paavalin kirkon rauniot () ovat tuhoutuneen Pyhän Paavalin kirkon rauniot Macaossa, Portugalin entisessä siirtomaassa ja nykyisessä Kiinan erityishallintoalueessa. Rauniot ovat nykyisin yksi Macaon suurimmista matkailunähtävyyksistä ja Macaon tunnetuimpia maamerkkejä.


title: Pyhän Paavalin kirkon rauniot

text: Rauniot ovat jäänne vuosina 1602-1640 rakennetusta Pyhän Paavalin kirkosta. Sen rakennuttivat jesuiitat, jotka levittivät Macaosta käsin kristinuskoa muualle Aasiaan. Puinen kirkkorakennus tuhoutui alueella riehuneen taifuunin aiheuttamassa tulipalossa vuonna 1835, mutta julkisivu on hyvin säilynyt. Julkisivu on barokkityylinen kivifasadi, jolle johtavat leveät portaat.


title: Pyhän Paavalin kirkon rauniot

text: Kirkon julkisivu on viisitasoinen. Sen korkeimmalla tasolla on kolmio, jossa on kuvattuna pyhää henkeä kuvaava kyyhkynen. Sen alapuolella on Kristusta kuvaava lapsipatsas ja ristiä kantavat enkelihahmot. Keskimmäisellä tasolla on Neitsyt Marian patsas ja laivakuvio, joka kuvaa haasteellista matkaa synnin meressä. Sen oikealla puolella on hydra-hahmo, joka on myyttinen seitsenpäinen käärme kreikkalaisesta mytologiasta. Toisella tasolla on kuvattuna neljä patsashahmoa, jotka ovat Francisco de Borja, Pyhä Ignatius, Francisco Xavier ja Luís Gonzaga.


title: Pyhän Paavalin kirkon rauniot

text: Jäljellä oleva julkisivu on 25 metriä korkea ja 23 metriä leveä. Julkisivu on pienen mäen päällä, ja sen luo johtaa 66 kiviporrasta. Vuodesta 2005 lähtien rauniot ovat olleet osana muuta Macaon historiallista keskustaa UNESCOn maailmanperintöluettelossa.


title: Pyhän Paavalin kirkon rauniot

text: Julkisivun takana on tyhjä tila entisen kirkon paikalla. Tilalle on perustettu museo, jossa on näytteillä esineitä paikalla tehdyistä kaivauksista.


title: Vilppu Piirola

text: Vilppu Piirola (s. 1946) on suomalainen tähtitieteilijä ja tähtitieteen professori. Hän opiskeli ja työskenteli aluksi Helsingin yliopistossa. Hän toimi vuosina 1978–1980 Turun yliopistoon kuuluvan Tuorlan observatorion johtajana, ja työskentelee edelleen tutkijana observatoriossa.


title: Vilppu Piirola

text: Piirola on suunnitellut ja rakennuttanut Metsähovin observatorioon fotometri-polarimetrin. Hän on suunnitellut myös Krimin astrofysikaaliseen observatorioon polarimetrin.


title: Vilppu Piirola

text: Piirola on Helsingin yliopiston tähtitieteen dosentti vuodesta 1977.


title: Aavikkotaskurotta

text: Aavikkotaskurotta ("Geomys arenarius") on Pohjois-Amerikan aavikoilla elävä jyrsijä.


title: Aavikkotaskurotta

text: Aavikkotaskurotta on vaaleanruskea jyrsijä. Naaras on noin 35 cm pitkä ja painaa 150–200 grammaa, uros on hiukan isompi.


title: Aavikkotaskurotta

text: Aaavikkotaskurottia tavataan Meksikossa, Teksasin länsiosissa ja New Mexicon osavaltiossa.


title: Aavikkotaskurotta

text: Taskurotat elävät enimmäkseen yksikseen kukin omassa tunnelistossaan, mutta paritteluaikana koiraat kaivavat yhdyskäytäviä naaraiden tunneleihin.


title: Jürgen Blackmore

text: Jürgen Richard Blackmore (s. 1964, Lontoo) on saksalais-englantilainen kitaristi. Hänen isänsä on kuuluisa brittikitaristi Ritchie Blackmore, joka soitti muun muassa yhtyeissä Deep Purple, Rainbow ja Blackmore's Night. J.R. Blackmore kasvoi Hampurissa, ja aloitti ammattimuusikon uransa yhtyeessä Iron Angel.


title: Jürgen Blackmore

text: J.R.Blackmore on julkaissut neljä omaa albumia, jotka viimeisintä lukuun ottamatta edustavat tyyliltään instrumentaali-rockia.


title: Pyhän Dominicuksen kirkko

text: Pyhän Dominicuksen kirkko () on kirkkorakennus Macaossa, Portugalin entisessä siirtomaassa ja nykyisessä Kiinan erityishallintoalueessa. Se sijaitsee Largo de São Domingos -aukion laidalla, paikalla, jossa ennen sijaitsi dominikaanien 1590-luvulla rakentama kappeli. Kirkko itse rakennettiin 1600-luvulla. Nykyisin se on osa Unescon maailmanperintöluettelossa olevaa Macaon historiallista keskustaa.


title: Hienorakennevakio

text:
Hienorakennevakio on dimensioton luonnonvakio, joka kuvaa sähkömagneettisen vuorovaikutuksen suuruutta. Sitä merkitään tavallisesti symbolilla formula_1. Sen suuruus ei riipu käytetyistä yksiköistä.
Hienorakennevakion määrittelevä kaava sekä lukuarvo on


title: Hienorakennevakio

text:
jossa formula_3 on alkeisvaraus, formula_4 on redusoitu Planckin vakio, formula_5 on valon nopeus tyhjiössä ja formula_6 on tyhjiön permittiivisyys.
Kvanttielektrodynamiikassa (QED, joka on sähkömagneettisen vuorovaikutuksen kvanttikenttäteoria) hienorakennevakio on teorian (mitta-)kytkentävakio. Se kuvaa elektronien ja fotonien välisen kytkennän voimakkuutta. Tällaisessa mittakenttäteoriassa kuitenkin vuorovaikutuksen voimakkuus, ja siten myös kytkentävakion suuruus, muuttuvat vuorovaikutuksen energiaskaalan mukaan (nk. renormalisaatioryhmän virtaus). QED:ssa formula_1 kasvaa logaritmisesti energian suhteen, kun vuorovaikutuksen energia kasvaa. Edellä esitetty havaittu hienorakennevakion lukuarvo kuvaa kytkentävakion suuruutta energialla, joka vastaa elektronin massan suuruutta. Hienorakennevakion liukuvuus täytyy ottaa huomioon esimerkiksi tutkittaessa suurella energialla tapahtuvia hiukkasreaktioita hiukkaskiihdyttimillä tehdyissä kokeissa.


title: Hienorakennevakio

text: Alun perin hienorakennevakion otti käyttöön Arnold Sommerfeld selittäessään Bohrin atomimallin ennusteen eroavaisuutta havaittujen vetyatomin spektriviivojen kanssa. Bohrin atomimalli selitti onnistuneesti vedyn spektriviivojen pääpiirteet, mutta lähemmin tarkasteltaessa huomattiin, että spektriviivat jakautuivat edelleen muodostaen hienorakenteen. Sommerfeld selitti tämän rakenteen muuttamalla Bohrin ympyräradat elliptisiksi sekä ottamalla huomioon ratojen elektroneille relativistiset korjaukset.


title: Hienorakennevakio

text:
Ensimmäinen fysikaalinen selitys hienorakennevakiolle oli, että se oli relativistisessa Bohrin atomimallissa ensimmäisen kehän elektronin nopeuden sekä valonnopeuden suhde. Tai ekvivalentisti, maksimaalisen impulssimomentin, jonka suhteellisuusteoria sallii suljetulle radalle, sekä pienimmän impulssimomentin, jonka kvanttimekaniikka sille sallii, suhde.
Hienorakennevakio ilmaantui Sommerfeldin analyysiin luonnollisesti, jossa se määritti vedyn spektriviivojen hienorakenteen suuruuden. Tästä juontuu myös vakion nimi.


title: Hienorakennevakio

text: Hienorakennevakio voidaan määritellä myös


title: Hienorakennevakio

text: jossa formula_9 on Coulombin vakio, formula_3 on alkeisvaraus, formula_4 on redusoitu Planckin vakio, formula_5 on valon nopeus tyhjiössä sekä formula_13 on tyhjiön permittiivisyys.


title: Hienorakennevakio

text: Sähköstaattisissa yksiköissä ilmaistuna sähkövarauksen yksikkö on määritelty siten, että permittiivisyyskerroin formula_14 on dimensioton vakio ja arvoltaan yksi. Tällöin hienorakennevakion kaava saa muodon


title: Macaon katedraali

text: Macaon katedraali on kirkkorakennus Macaossa, entisessä Portugalin siirtomaassa ja nykyisellä Kiinan erityishallintoalueella. Se on katedraali Itä-Aasian vanhimmalle katoliselle hiippakunnalle, Macaon hiippakunnalle. Kirkkorakennus vihittiin käyttöön vuonna 1850. Se korvasi aiemman katedraalin, jonka oli tuhonnut täydellisesti taifuuni. Vuonna 1937 katedraali uusittiin täysin.


title: Macaon katedraali

text: Katedraali on osa Unescon maailmanperintökohdetta Macaon historiallinen keskusta.


title: Singaporen lippu

text: Singaporen lippu otettiin virallisesti käyttöön 3. joulukuuta 1959. Lippu koostuu punaisesta ja valkoisesta poikkiraidasta sekä valkoisista kuun sirpistä ja viidestä tähdestä.


title: Singaporen lippu

text: Kuun sirppi ja tähdet eivät edusta islamia, kuten monien muiden maiden lipuissa, vaan se edustaa nuoren valtion kasvua. Lipun viisi tähteä edustavat tasa-arvoa, oikeutta, demokratiaa, rauhaa ja edistystä. Punainen edustaa tasa-arvoa ja yleismaailmallista veljeyttä, valkoinen hyvettä ja puhtautta.


title: Aavikkounikeko

text: Aavikkounikeko ("Selevinia betpakdalaensis") on pienikokoinen unikekojen heimoon kuuluva jyrsijälaji. Se on "Selevinia"-suvun ainoa laji, ja aiemmin se luettiin omaan aavikkounikekojen ("Seleviniidae") heimoonsa. Aavikkounikeko on määritelty IUCN:n punaisella listalla 2008 puutteellisesti tunnetuksi lajiksi.


title: Aavikkounikeko

text: Aavikkounikeon ruumis on 7–9 senttimetriä pitkä ja häntä lähes samanmittainen. Kun se vaihtaa karvaansa, mukana putoaa myös ihon uloin kerros.


title: Aavikkounikeko

text: Aavikkounikekoja elää Betpak-dalan aavikolla Kazakstanin itäosassa.


title: Aavikkounikeko

text: Aavikkounikeko vaipuu talveksi talvihorrokseen. Kun on lämpimämpää kuin + 5 celciusastetta, se nukkuu päivät ja liikkuu öisin.


title: Anders Wiklöf

text: Anders Wiklöf (s. 25. heinäkuuta 1946, Maarianhamina) on ahvenanmaalainen liikemies. Wiklöf on kauppaneuvos ja taloustieteen kunniatohtori. Hän on Ahvenanmaan vaikutusvaltaisimpia ja varakkaimpia henkilöitä. Wiklöfin konserni Wiklöf Holding Ab on Pohjoismaiden suurin yhden henkilön sataprosenttisesti omistama yritys. Se työllistää noin 1 000 henkilöä, ja liikevaihto on noin 310 miljoonaa euroa. Wiklöf on myös Ålandsbankenin suuromistaja ja pankin hallituksen jäsen vuodesta 2006. Hän on naimisissa Rita Wiklöfin kanssa. Perhe on lapseton.


title: Anders Wiklöf

text: Wiklöf loi omaisuutensa käytännöllisesti katsoen tyhjästä. Hänen isänsä oli muuttanut Pohjanmaalta Ahvenanmaalle, isä oli muurari, äiti 30-vuotiaana sokeutunut hieroja. Wiklöf aloitti bisneksen teon Ahvenanmaalla varaosa- ja autokaupasta, myyden muun muassa Mercedes-Benzejä ja BMW:eitä. Sijoittajaksi hän kasvoi Birka Linen myötä. Wiklöf kuului varustamon suuromistajiin. Myöhemmin hän realisoi omistuksensa. Wiklöf Holdingin toimialoja yhdisti aluksi kauppa, mutta sittemmin mukaan on tullut myös hallien rakentaminen ja pelastushelikopterit. Marraskuussa 2010 kerrottiin, että Wiklöfin omistama kauppaketju Mathias Eriksson ostaa Ahvenanmaan suurimman tavaratalon Erik Mattssonin. Wiklöfin ketju vahvistaa asemiaan, mutta kilpailua on tulossa lisää sillä Varuboden ja ruotsalainen Vi-butikerna aikovat avata saarella omia myymälöitään.


title: Anders Wiklöf

text: Vuonna 2008 Åbo Akademi myönsi Wiklöfille kunniatohtorin arvon. Koulutukseltaan Wiklöf on kokki.


title: Anders Wiklöf

text: Wiklöf on rakennuttanut yksityisesti täysimittaisen tennisareenan lähelle Maarianhaminaa, ja lähes 2 000-paikkaisen amfiteatterin Ahvenanmaan ulkosaariston "Järsö"n saarelle, jossa sijaitsee myös perheen kesäpaikka. Hän on tukenut myös avokätisesti suomalaista, erityisesti ahvenanmaalaista jalkapalloa. Vuonna 2005 osittain Wiklöfin tuella kunnostettu Maarianhaminassa sijaitseva jalkapallostadion nimettiin Wiklöf Holding Arenaksi.


title: Anders Wiklöf

text: Tammikuussa 2009 Wiklöf avusti talousvaikeuksissa olevaa pietarsaarelaista jalkapalloseura FF Jaroa. Pietarsaaren lähistölle Pedersören Sursikin koulukeskuksen yhteyteen rakennettiin 2008 myös Anders Wiklöf Arena -niminen jäähalli. Hallin teräsrungon toimitti Wiklöf Holdingin tytäryhtiö Best-Hall. Wiklöfin juuret ovat Pedersören Leppälahdella ().


title: Anders Wiklöf

text: Joulukuussa 2009 Wiklöf lahjoitti 200 000 euroa Åbo Akademille.


title: Anders Wiklöf

text: Wiklöfillä on erittäin mittava henkilökohtainen taidekokoelma. Vuonna 2005 hän osti ruotsalaistaiteilija Peter Dahlin teoksen "Stolta stad" 5,7 miljoonalla kruunulla (noin 620 000 euroa), joka oli sillä hetkellä suurin ruotsalaisesta nykytaiteen taulusta maksettu hinta. Joulukuussa 2004 hän puolestaan osti erään Ruotsin tunnetuimman taideteoksen, Carl Larssonin "Midvinterblot"-maalauksen luonnoksen yli kolmella miljoonalla kruunulla (noin 320 000 euroa).


title: Anders Wiklöf

text: Yksi Wiklöfin kohua herättävimmistä hankinnoistaan on hänen vuonna 2003 ostamansa suomalaistaiteilija Ellen Thesleffin "Kaiku"-teos, jonka hinta nousi 500 000 euroon.


title: Anders Wiklöf

text: Joulukuussa 2007 Wiklöf osti Eero Järnefeltin kultakauden öljymaalauksen "Pyykkiranta" 630 000 eurolla, mikä teki siitä kaikkien aikojen kolmanneksi kalleimman suomalaistaideteoksen. Ainoastaan kahdesta Helene Schjerfbeckin teoksesta oli maksettu tuolloin enemmän. Joulukuussa 2017 Wiklöf osti Albert Edelfeltin maalauksen "Ristiäissaatto" 637 000 eurolla. Se on korkein online-huutokaupassa maksettu hinta Suomessa. Tiettävästi mitään muuta Edelfeltin työtä ei ole Suomessa myyty kalliimmalla. Wiklöfin kokoelmat sisältävät niin ikään Schjerfbeckin taidetta, kuten myös kuulujen ruotsalaistaiteilijoiden Anders Zornin ja Prins Eugenin töitä sekä ahvenanmaalaisen Önningebyn taiteilijasiirtokunnan maalarien töitä.


title: Anders Wiklöf

text: Wiklöfin aloitteesta perustettiin vuonna 1989 Itämerisäätiö (myös Östersjöfonden, Stiftelsen Ålandsfonden för Östersjöns framtid), jonka tavoitteena on puhdas Itämeri. Yksityishenkilöiden ja yritysten tukema säätiö on jakanut toimintavuosiensa aikana satoja tuhansia euroja palkintorahaa eri tahoille, jotka ovat parantaneet toimillaan Itämeren tilaa.


title: Paddington

text: Paddington tarkoittaa seuraavia:


title: Syyrian vaakuna

text: Syyrian vaakuna () on Syyrian tunnus lipun ja kansallislaulun ohella. Se koostuu syyrialaisesta haukasta tai "Qureishin haukasta". Vaakuna muistuttaa Egyptin vaakunaa. Haukan keskellä olevassa kilvessä on kuvattu Syyrian lippu pystyssä. Vaakunan alapuolella on vihreällä nauhalla teksti الجمهورية العربية السورية eli Syyrian arabitasavalta arabiaksi.


title: Englantilaiset

text: Englantilaiset ovat pääasiassa Englannissa ja muissa Yhdistyneen kuningaskunnan osissa asuva kansa, joka puhuu äidinkielenään englantia. Englantilainen identiteetti periytyy varhaiselta keskiajalta, jolloin he käyttivät itsestään nimitystä "Anglecynn". Suurin englantilaisten keskittymä asuu Englannissa. Amerikanenglantilaisia on arviolta noin 30 miljoonaa. Englantilaiset ovat muodostuneet monien Britanniaa asuttaneiden heimojen sekoittuessa, heihin on sekoittunut ainakin kelttejä, angleja, sakseja, juutteja, viikinkejä ja normanneja.


title: Englantilaiset

text: Termiä "englantilaiset" ei käytetty Englannin varhaisimmista asukkaista. Ensimmäiset asukkaat olivat metsästäjä-keräilijöitä, jotka saapuivat Britteinsaarille paleoliittisella kaudella. Myöhemmin saarelle tuli kelttejä (brittejä) ja roomalaisia. Ensimmäiset englantilaisiksi kutsutut olivat anglosaksit, jotka käsittivät kaksi germaani-heimoa, anglit ja saksit. Tiettävästi he saapuivat Englantiin Saksan pohjois- ja Tanskan eteläosista, kun roomalaiset olivat lähteneet Britanniasta 400-luvulla. Anglosaksit syrjäyttivät kulttuurillisesti roomalaisten aikana englannissa asuneet keltit ja roomalais-brittiläiset, jotka olivat pääsääntöisesti roomalaistuneita kelttejä, poikkeuksena voidaan pitää Cornwallia, joka ei tuona aikana merkittävissä määrin englantilaistunut. Anglosaksit jakoivat Englannin useisiin pieniin kuningaskuntiin, joiden nimet näkyvät edelleen Englannin maakunnissa.


title: Englantilaiset

text: Tanskalaiset viikingit alkoivat ryöstellä Englannin rannikkoa 800-luvulla ja heitä seurasivat suuri joukko tanskalaisia siirtolaisia. Aluksi viikingit elivät englantilaisista erillään. Alfred Suuri otti käyttöön Danelagenin, joka jakoi Englannin Tanskan ja anglosaksien kesken. Alfredin seuraajat voittivat useita taisteluita tanskalaisia vastaan jolloin suuri osa Tanskalaisten alueista Englannissa saatiin takaisin. Tanskalaiset sulautuivat englantilaisiin, mutta jättivät jälkensä englannin kieleen. Sanoilla dream, take, they ja them on muinaisnorjalainen alkuperä.


title: Englantilaiset

text: Englanti ei yhdistynyt yhden vallan alle ennen 1000-lukua. Aluksi monet anglosaksien kuningaskunnat yhdistyivät seitsemäksi suuremmaksi kuningaskunnaksi joista vahvimmat olivat Mercia ja Wessex. Nämä anglosaksiset kuningaskunnat alkoivat yhdentyä kun ne yhdistivät voimansa puolustautuakseen viikinkejä vastaan. Englannin valtio syntyi vuonna 937 Wessexin kuninkaan Athelstanin valtakaudella. 1066 tapahtui normannivalloitus ja normannit korvasivat anglosaksien yläluokan. Normannien valtakausi kesti vuoteen 1154 jonka jälkeen normannit sulautuivat englannin väestöön. Normannivalloituksen jälkeen ei Englantia ole tähän mennessä valloitettu.


title: Englantilaiset

text: Koska englantilaiset muuttivat suurin joukoin Englannin entisiin siirtomaihin, he ovat levinneet maantieteellisesti laajalle alueelle. Monet ovat myös muuttaneet Yhdistyneen kuningaskunnan muille alueille kuten Skotlantiin ja Walesiin. Brittiläisissä väestönlaskuissa ei ole kysytty etnisten englantilaisten määrää, mutta 8,08 % Skotlannin, 20 % Walesin ja 3,66 % Pohjois-Irlannin väestöstä on syntynyt Englannissa. Irlanti ei kysy väestönlaskennoissaan asukkaidensa etnisyyttä, mutta maassa asuu noin 200 000 Englannissa tai Walesissa syntynyttä. Suuria siirtolaisväestöjä asuu entisistä siirtomaista Yhdysvalloissa, Kanadassa, Australiassa, Uudessa-Seelannissa sekä Etelä-Afrikassa. Yhdysvaltojen vuoden 2001 väestönlaskennan mukaan maassa asui 24 509 692 englantilaistaustaista ja 1 035 133 ilmoitti etniseksi taustakseen ”britti”. Vielä vuoden 1980 väestönlaskennassa englantilaisiksi ilmoittautui 50 miljoonaa henkilöä. Australiassa englantilaisia oli vuonna 2006 6 298 945 henkilöä ja Uudessa-Seelannissa 1 425 559. Afrikassa asuu arvioiden mukaan noin kaksi miljoonaa englantilaistaustaista.


title: Englantilaiset

text:
Englantilainen kulttuuri erottuu selvästi muista Britannian kulttuureista. Englantilainen mytologia kertoo paljolti anglosaksien ajoista, tunnettuja näistä ovat esimerkiksi Robin Hood ja kuningas Arthur, joista jälkimmäinen on tosin kelttiläistä perua. Vappu on tärkeä juhla ja etenkin maalla ihmiset kokoontuvat juhlimaan tuolloin kesän alkua. Englantilaiseen kulttuuriin kuuluu erottamattomana osana urheilu, ja etenkin jalkapallo, kriketti ja rugby.
Englantilaisten symbolina pidetään Englannin lippua (Pyhän Yrjön risti) joka tuli käyttöön ristiretkien jälkeen. Englannin vaakunan kolme leijonaa periytyvät normannien valtakauden ajalta. Muita englantilaisten symboleja ovat tammi ja niin sanottu Tudorin ruusu. Suosittuja englantilaisia lauluja ovat Rule, Britannia!, Land of Hope and Glory ja God Save the Queen.


title: Erkki Korhonen (pianisti)

text: Erkki Korhonen (s. 10. syyskuuta 1956 Hämeenlinna) oli Suomen kansallisoopperan pääjohtaja vuosina 2001–2007. Korhonen on suorittanut pianodiplomin Sibelius-Akatemiassa 1983 ja esiintynyt solistina, kamarimuusikkona ja liedpianistina miltei kaikissa Euroopan maissa sekä Israelissa että Yhdysvalloissa ja tehnyt lukuisia radio- ja televisionauhoituksia Euroopassa ja Yhdysvalloissa.


title: Erkki Korhonen (pianisti)

text: Korhonen on opettanut Sibelius-Akatemiassa vuosina 1982–2000 ja ollut oopperakoulutuksen osaston varajohtajana 1996–1997. Vuonna 1997 Erkki Korhonen kutsuttiin Zürichin oopperan kansainvälisen oopperastudion johtajaksi.


title: Erkki Korhonen (pianisti)

text: Erkki Korhonen aloitti Suomen kansallisoopperan pääjohtajana vuodesta 2001. Hän ilmoitti 15. kesäkuuta 2007 eroavansa tehtävästään. Ero astui hänen mukaansa voimaan heti.


title: Erkki Korhonen (pianisti)

text: Vuonna 2015 Korhonen sai Pro Finlandia -mitalin.


title: Aate

text: Aate on yksilön todellisuuskäsitystä hallitseva tai yhteisölle ominainen yleisluonteinen käsitys tai pyrkimys, se on välittömistä tarpeista riippumaton, mahdollisesti olemalla niille myös vastakkainen. Toisessa yleiskielen merkityksessä aate on yleisesti ajatus, mieleenjohtuma, jonka tarkoitus on esim. kehittää ongelmaan ratkaisu.


title: One Raffles Place

text: One Raffles Place, aiemmin OUB Centre rakennuksessa pääkonttoriaan pitävän United Overseas Bankin mukaan, on Singaporen Raffles Placella sijaitseva pilvenpiirtäjä. Rakennuskompleksi koostuu kahdesta Raffles Placen aukion laidalla olevasta pilvenpiirtäjästä, jonka yhteydessä on Raffles Placen MRT asema.


title: One Raffles Place

text: Torneista korkeampi 1 torni on 280 metriä korkea, mikä tekee siitä yhden maan korkeimmista rakennuksista. Pilvenpiirtäjän 1. tornin rakennustyöt käynnistettiin vuonna 1982 ja ne saatiin päätökseen vuonna 1986. Rakennuskompleksin 2. torni valmistui vuonna 2012. Tornissa 1. on 63 maanpäällistä ja neljä maanalaista kerrosta, tornissa 2 on 38 kerrosta ja 1 kerros maan alapuolella. Rakennuksen suunnittelusta vastasi arkkitehtitoimisto Kenzo Tange Associates.